Ünnepi ügyeletek

Munkaszüneti nap van ma Szerbiában az ortodox húsvéti ünnepek miatt. A közvállatok és intézmények többsége ügyeletet tart. Ez hétfőre is vonatkozik

Szabadkán a betegek napközben a halasi úton lévő Egészségházban kérhetnek orvosi segítséget, este 8 óra után a Mentőállomás veszi át az ügyeletet reggel 7 óráig. A gyermekrendelőben 8 és 24 óra között fogadják a kis pácienseket. A fogászati rendelőintézet 7-től 13 óráig dolgozik. Szabadkán a Városházánál levő gyógyszertár az ünnepek idején folyamatosan dolgozik, a vényeket is lehet beváltani. Szünetel ma a szemétszállítás is, kivéve Kelebiát és Mišićevót. A Subotica-trans autóbuszai vasárnapi menetrend szerint közlekednek. A boltok többsége ma dolgozik, de néhány rövidített munkaidővel. A posták közül a határátkelőkön lévők fogadják a befizetéseket. A parkolásért ma nem kell fizetni Szabadka területén. Az önkormányzat ügyfélfogadása szintén szünetel a mai napon.
Szombaton a csantavéri gyógyszertár 8 és 13 óra között, a bajmoki pedig 8-tól 14 óráig várja a pácienseket. Hétfőn a bajmoki gyógyszertár zárva lesz, de a csantavéri dolgozik.

Ünnepi ügyeletek

Az ortodox húsvéti ünnepek miatt munkaszüneti nap van ma Szerbiában.

Ma van az ortodox nagypéntek.
Ma április 26-a van.
Az ortodox egy vallás.
Az ortodox vallás hívői Jézushoz imádkoznak.
A hívő az az ember, aki imádkozik valamelyik Istenhez.
Az ortodox nagypéntek miatt van munkaszüneti nap Szerbiában.
A munkaszüneti napokon ügyeletek vannak a gyógyszertárakban, egészségházakban vagy a fogorvosi rendelőkben is.
Orvosi ügyelet Szabadkán a halasi úton lévő Egészségházban van.
A betegek a halasi úton lévő Egészségházba mehetnek orvoshoz.
Este 8 órától nem lesz orvosi ügyelet a halasi úton lévő Egészségházban.
Este 8 órától orvosi ügyelet Szabadkán a Mentőállomáson lesz.
Este 8 órától reggel 7 óráig lesz orvosi ügyelet a Mentőállomáson.
Este 8 órától reggel 7 óráig a betegek a Mentőállomásra mehetnek orvoshoz.
A gyermekrendelőbe Szabadkán reggel 8 órától éjjel 24 óráig mehetnek a gyerekek, akik betegek.
A fogászati rendelőintézet reggel 7 órától délután 13 óráig dolgozik.
A fogászati rendelőintézet Szabadkán van.
A fogászati rendelőintézet az a hely ahol fogorvosok javítják az emberek fogait.
Azokat a gyógyszereket, amiket orvosok írtak ki, a városháza alatti gyógyszertárban lehet kikérni.
Ma nem lesz szemétszállítás.
Ma szemétszállítás csak Kelebián és Mišićevón lesz.
Kelebia és Mišićevó 2 falu.
A Subotica-trans buszai ma vasárnapi menetrend szerint mennek.
Ma a boltok többsége dolgozik.
Vannak boltok, ahol nem dolgoznak egész nap.
Ma a posták nem dolgoznak.
A határátkelőhelyeken lévő posták dolgoznak csak ma.
Ma a parkolásért nem kell fizetni Szabadkán.


Szünetel az oktatás jövő hétfőn és kedden

Szerbiában a február 15-e és 16-a munkaszüneti nap, így emiatt zárva tartanak hétfőn és kedden a közhivatalok, egyes üzletek és az iskolákban sem lesz tanítás.

A szerb parlament 2001. július 10-én úgy döntött, hogy Gyertyaszentelő Boldogasszony napja, szerb nyelven Sretenje Gospodnje, legyen Szerbia Államiságának napja, ezzel emlékezve az 1835. február 15-én Kragujevacon kihirdetett első szerb alkotmányra.
Maksó Éva, igazgató, Cseh Károly Általános Iskola, Ada: „Február 15-én és 16-án két napos állami ünnepet ünnepelnek az iskolák is. Ez az iskolai naptárba be van illesztve, tehát az iskolaév nem kerül meghosszabbításra. Egy igazán hosszú hétvége elé nézünk, legközelebb február 17-én jönnek a tanulók iskolába. Ezt a valóban hosszú hétvégét remélem, hogy a szülők és a gyerekek együtt töltik el, hiszen nagyon fontos, hogy a mindennapokban a szülők a gyermekek segítségére legyenek a tanulásban és a rendszeres munkavégzésben”

Február 15-én és 16-án munkaszüneti nap lesz Szerbiában.

Február 15-e hétfő lesz.

Február 16-a kedd lesz.

A munkaszüneti nap miatt

hétfőn és kedden

zárva lesznek az iskolák,

a hivatalok és több üzlet is

az országban.

Február 15-én és 16-án

nem lesz tanítás a szerbiai

általános és középiskolákban sem.

Ezen a 2 napon Szerbia államiságának

az ünnepnapja lesz.

A 2 állami ünnepnap miatt

az iskolákban hosszú hétvége lesz.

Következőre február 17-én

mennek újra iskolába a tanulók.

Február 17-e jövő szerda lesz.


Vučić: Szerbia nincs a rendkívüli helyzet közelében

Szerbia nincs a rendkívüli helyzet közelében - véli Aleksandar Vučić. A szerb elnök hozzátette, hogy erről a kérdésről azonban majd a kormány tagjaival egyeztetnek.

Az emberek dolgozni akarnak, a gazdaságnak működni kell - fogalmazott Vučić, aki ma Szarajevóba látogatott, ugyanis Szerbia most 5 ezer adag koronavírus elleni vakcinát adományozott Bosznia-Hercegovinának, amelynek a felét már át is adta.
A szerb elnök annak lehetőségét is felvetette, hogy Újvidék közelében újabb covid-kórház épülhet.
Habár a szarajevói repülőtéren megtartott sajtótájékoztató eredeti témája a Szerbiából Bosznia-Hercegovinába érkező koronavírus elleni védőoltásdonáció volt, az újságírók egy része mégis arra volt kíváncsi, hogy Szerbiában ismét bevezethetik-e a rendkívüli állapotot, ami akár újabb kijárási tilalommal párosulna. A kérdésre Aleksandar Vučić szerb államfő azt mondta, hogy szerinte az ország nem áll a rendkívüli állapot bevezetésének közelében.
„Mindannyian felelőtlenül viselkedünk, de az embereknek elegük van. Megoldást akarnak és dolgozni szeretnének, és muszáj dolgozniuk. A gazdaságnak működnie kell!”
A szerb államfő hozzátette, hogy erről a témáról a kormány tagjaival is egyeztetni kell, illetve annak lehetőségét is felvetette, hogy Újvidék közelében újabb Covid-kórház épüljön.
Kedden egyébként 5 ezer adag AstarZeneca típusú védőoltást adományozott Szerbia Bosznia-Hercegovinának. A donáció még egy ilyen szállítmányból áll majd.
Milorad Dodik, a bosznia-hercegovinai államelnökség szerb tagja: „Hatalmas dolognak számít, hogy megérkeztek a vakcinák. Szerbia saját polgárai számára is felhasználhatta volna őket. Azonban ebből is látszik Szerbia Észak-Macedónia, Montenegró, illetve Bosznia és Hercegovina felé való viszonyulása, ebből is látszik, hogy Szerbia milyen politikát folytat. Isten hozta, Vučić elnök úr, még egyszer köszönjük!”
A vakcinaszállítmány megérkezésekor Milorad Dodik mellett Željko Komšić és Šefik Džaferović, a háromtagú bosznia-hercegovinai államelnökség horvát, illetve bosnyák tagja is jelen volt. Ők szintén megköszönték a Szerbiából érkező donációt.
Šefik Džaferović, a bosznia-hercegovinai államelnökség bosnyák tagja: „Akkor, amikor a vakcina beszerzéséért felelős globális és többoldalú mechanizmusok csődöt mondtak, akkor Vučić elnök úr ajánlatot tett, mi pedig elfogadtuk azt. Még egyszer köszönet érte!”
Az eseményen egyebek mellett az is elhangzott, hogy Bosznia és Hercegovinában továbbra sincs elegendő koronavírus elleni vakcina ahhoz, hogy megkezdődhessen a tömeges oltás.

Aleksandar Vučić szerint még nem szükséges a rendkívüli állapot bevezetése

Aleksandar Vučić azt mondta, hogy még nem szükséges a rendkívüli állapot bevezetése Szerbiában.

Aleksandar Vučić a szerb államfő.
A szerbiai válságstáb orvos tagjai
azt mondták, hogy Szerbia
nagyon rossz járványügyi helyzetben van.
Egyre több a koronavírusos beteg
a szerbiai kórházakban.
Ez miatt a válságstáb orvosi része
azt mondta, hogy rendkívüli állapotot
kellene bevezetni az országba.
Ha rendkívüli állapot van
1 országban, akkor kijárási tilalmat is
be lehet vezetni.
Kijárási tilalom idején az embereknek
csak otthon szabad lenniük.
Aleksandar Vučić azt mondta,
hogy az emberek dolgozni akarnak,
a gazdaságnak működni kell.
Ezért Aleksandar Vučić szerint,
nem kell rendkívüli állapotot
bevezetni az országba.
Aleksandar Vučić azt is elmondta,
hogy a rendkívüli állapot bevezetéséről
még megbeszélést fog tartani
a szerb kormánnyal is.
A kormány azoknak a politikusoknak
a csoportja, akik az országot irányítják.
A kormány tagjai fontos dolgokról döntenek.
A szerb államfő azt is elmondta,
hogy Újvidék közelében
új Covid-kórház épülhet.
Újvidék 1 nagyváros Vajdaságban.
A koronavírus tudományos neve
a Covid-19.
Kedden Szerbia 5.000 adag
AstarZeneca nevű koronavírus
elleni vakcinát adományozott
Bosznia-Hercegovinának.
Bosznia-Hercegovina 1 ország,
amelynek határa szomszédos Szerbiával.
Kedd március 2-a, tegnap volt.
Bosznia és Hercegovinában
még mindig nincs elegendő
koronavírus elleni vakcina ahhoz,
hogy megkezdődjön az emberek
tömeges oltása.
Szerbiában jelenleg is tart
az emberek tömeges oltása.


Pünkösdhétfő van

Ez a pünkösdvasárnap fő ünnepet követő nap. Pünkösdkor ünnepli a kereszténység a Szentlélek eljövetelét, az egyház születésnapját.

Ez a húsvét és a karácsony után a harmadik legnagyobb keresztény ünnep. A húsvéttal együtt mozgóünnep, akárcsak a pünkösdvasárnap. A pünkösdhétfő a húsvétvasárnaptól számított 50. napon van. Legkorábbi dátuma május 11-e, a legkésőbbi pedig június 14-e. A liturgiában karácsony és húsvét másnapjának mintájára megült, nem parancsolt ünnep.

Ma van pünkösdhétfő

Pünkösdvasárnap és pünkösdhétfő is
nagy ünnepet jelent a keresztény hívők számára.
Pünkösdvasárnap május 23-án, tegnap volt.
A Szentlélek eljövetelét ünnepli a kereszténység pünkösdkor.
Az egyház születésnapját is ünnepli a kereszténység pünkösdkor.
Húsvét és a karácsony után pünkösd
a 3. legnagyobb keresztény ünnep.
Pünkösdvasárnap és pünkösdhétfő is mozgóünnep.
Mozgóünnepek azok az ünnepek, amelyek
nem esnek az évnek mindig ugyanazon napjára.
A húsvét is mozgóünnep.
Pünkösdhétfő a húsvétvasárnaptól számított
50. napon van.


SMS-átverés terjed Szerbiában

Az üzenet teljesen úgy néz ki, mint amilyet a kézbesítő szolgáltatók szoktak küldeni. Egyetlen kattintással és a személyes adatok megadásával pénz nélkül maradhatnak a polgárok.

A szakértők szerint az ilyen átverések ellen úgy védekezhetünk, ha nem tesszük közzé e-mail címünket és telefonszámunkat a közösségi oldalakon. A jelenlegi SMS-átverés arról tájékoztatja a gyanútlan polgárokat, hogy postai küldeményt kaptak. Legyenek körültekintőek, ha ilyen vagy ehhez hasonló üzenetet kapnak!

SMS-átverés terjed Szerbiában

A kapott üzenet teljesen úgy néz ki,
mint amilyet a kézbesítő szolgáltatók szoktak küldeni.
Kézbesítő szolgálat hozza házhoz
a megrendelt terméket vagy tárgyat.
Ez azonban átverés.
Egyetlen kattintással
és a személyes adatok megadásával
pénzt csalhatnak el a lakosoktól.
A szakértők szerint az ilyen átverések ellen
úgy tudunk védekezni, hogy nem tesszük
nyilvánossá az e-mail címünket
és telefonszámunkat a közösségi oldalakon.
Közösségi oldal például a Facebook, az Instagram.
A jelenlegi átverő sms arról küld üzenetet,
hogy postai küldemény érkezett az adott személynek.
Legyenek óvatosak és figyelmesek akkor,
ha hasonló üzenetet kapnak SMS-ben.


Húsvéthétfő van

Húsvét második napját vízbevető, vízbehányó hétfőnek is nevezték régen. A magyar népéletben már az öröm, elsősorban a fiatalság ünnepe volt, amelyen hajnaltól fogva a legények vízzel locsolták meg vagy a patakba merítették az ismerős lányokat.

A húsvét megünneplése a 3. század óta ismert. Több népszokás is kapcsolódik hozzá, mint amilyenek az ételszentelés, a hímes tojás festése, vagy a locsolkodás.
Húsvét második napját, húsvéthétfőt vízbevető, vízbehányó hétfőnek is nevezték régen. Ez a nap a megelőző napok liturgikus ünneplése után a magyar népéletben már az öröm, elsősorban a fiatalság ünnepe volt, amelyen hajnaltól fogva a legények vízzel locsolták meg vagy patakba merítették lányokat. A legények ezért festett, piros vagy hímes tojást kaptak ajándékba. A tojás a legrégibb húsvéti eledelek egyike és egyúttal az újjászületés jelképe.
A húsvéti locsolásnak, majd a tojásajándékozásnak számos eredete és szerteágazó szimbólumrendszere van. Egyrészt utal a keresztelkedésre is, amelyet szintén vízzel végeztek, de kapcsolatban van a termékenységkultusszal is, valamint arra a legendára is utal, amely szerint a Jézus feltámadását hirdető jeruzsálemi asszonyokat locsolással akarták elhallgattatni.
A patakba merítéses, vagy a vödrös-kútvizes húsvéti locsolkodást a második világháború után váltotta fel a kölnis változat, amely a mai napig sem kopott teljesen ki az ünnepi hagyományok sorából.

Ma van húsvéthétfő

Ma van húsvét másnapja, vagyis húsvéthétfő.

Ma április 5-e van.
A népszokások szerint húsvéthétfő
a vidámság és a mulatság ideje.
Húsvéthétfőn van a locsolkodás is.
Locsolkodáskor a fiúk elmennek
a lányokhoz és megöntözik őket.
Régen térségünkben is a lányokat
a kúthoz vagy a patakhoz vitték
a fiúk, és vödör vízzel leöntötték a lányokat.
A locsolkodás a víz tisztító hatásával
kapcsolatos szokás.
A locsolkodás miatt húsvéthétfőt még
vízbevető hétfőnek is nevezik.
Ma már a fiúk a locsolkodásért
piros tojást vagy hímes tojást kapnak a lányoktól.
A locsolkodásnak is megvan az eredete.
Magyarázatok szerint Jézus sírját őrző
katonák vízzel öntötték le
a feltámadást felfedező, örömtől kiabáló
asszonyokat.
Innen ered a locsolkodás szokása.


Sebességmérő táblát helyeztek el a csantavéri iskolánál

A jelzőeszköz tájékoztatja a gépjárművezetőket, hogy mennyivel közlekednek, illetve figyelmezteti őket, ha gyorsabban hajtanak a megengedettnél.

A településen mindig problémát jelentettek a gyorsan közlekedő járművek, főleg a helyi Hunyadi János Általános Iskola közelében, ahol a legtöbb gyermek megfordul - mondta Ercsi Hargita.
A Szabadkai Városi Tanács tagja kiemelte, az emberek, a gyermekek biztonsága a legfontosabb, a sebességmérő tábla kihelyezésével pedig szeretnék, ha a közlekedésben részvevők betartanák a szabályokat, ezáltal nem veszélyeztetve mások életét.
A beruházás összértéke 797 160 dinár volt, tartományi és városi támogatásból valósult meg.
Ercsi Hargita, a szabadkai Városi Tanács idegenforgalommal, beruházásokkal és nemzetközi kapcsolatokkal megbízott tagja: „Amikor megjelent a tartományban ez a pályázat, akkor Szabadka város pályázott. A VMSZ-nek a jelenléte önkormányzati és tartományi szinten is segített bennünket abban, hogy sikeresen tudjuk ezt a pályázatot lebonyolítani. Szabadka város nyert ezen a pályázaton és kihelyezésre került ez a sebességlassító itt, Csantavéren.”

A csantavéri Hunyadi János Általános Iskolánál 1 sebességmérő táblát helyeztek el.

Csantavér 1 falu Szabadka város területén.
A sebességmérő tábla megmutatja a járművezetőknek,
hogy mennyivel közlekednek.
A sebességmérő tábla figyelmezteti a járművezetőket,
ha gyorsabban hajtanak a megengedettnél.
Jármű például az autó, a motor, a teherautó.
Csantavéren mindig probléma volt az,
hogy a járművek gyorsan közlekedtek.
Főleg az iskola közelében volt probléma
a járművek gyors közlekedése.
A sebességmérő tábla segítségével
a járművezetők jobban be fogják tartani a szabályokat.
A sebességmérő tábla elhelyezésével
nagyobb biztonságban vannak a gyerekek
és a felnőttek is Csantavéren.


Tiodorović: Az egészséget kell előtérbe helyezni, nem a gazdaságot

A válságstáb tagjai kedden konzultáltak a jelenlegi helyzetről, egyelőre semmi sem változik - nyilatkozta dr. Branislav Tiodorović járványügyi szakember a Szerbiai RTV Upitnik című műsorában.

Elmondta, tart a vita az egészségügyi illetve a gazdasági oldal közt, véleménye szerint azonban az egészséget kell előtérbe helyezni, mert rengetegen vannak lélegeztetőgépen Szerbiában. A lehetséges enyhítésekkel kapcsolatban azt mondta, csütörtökön folytatják a konzultációkat.
Ami a vendéglátóipart illeti, esetleg a kerthelyiségek megnyitását engedélyezhetik, erről azonban csak jövő héten dönthetnek. Tiodorović továbbá elmondta, alacsonyabb létszámú rendezvények megtartásáról lehet szó, a több száz személyes lakodalmakat azonban biztosan nem engedélyezik még.
Felhívta a figyelmet arra, hogy nehéz időszak jöhet, ugyanis tömegesen térnek haza a külföldön dolgozó vendégmunkások Szerbiába.

Tiodorović szerint az emberi egészség fontosabb, mint a gazdaság

Dr. Branislav Tiodorović azt mondta, hogy az emberi egészség fontosabb, mint a gazdaság.

Dr. Branislav Tiodorović 1 szerb járványügyi orvos
és a válságstáb tagja.
A válságstáb tagjai kedden tartottak
megbeszélést a jelenlegi járványhelyzetről.
Kedd március 30-a, tegnap volt.
A válságstáb döntése szerint
továbbra is maradnak a szigorítások Szerbiában.
A járványügyi orvos elmondta, hogy
még mindig nagyon sok a koronavírusos
beteg az országban.
A járványügyi orvos szerint
nagyon sok az a koronavírusos beteg,
aki lélegeztetőgépen van a kórházban.
Lélegeztetőgép annak a betegnek kell,
aki annyira rosszul van, hogy a légzéshez
segítségre van szüksége.
dr. Branislav Tiodorović elmondta, hogy
vita van arról, hogy nyissanak-e ki
a vendéglátóipari egységek vagy ne.
Vendéglátóipari egység például
az étterem, a kávézó, a szórakozóhelyek.
A válságstáb következő megbeszélése
csütörtökön lesz.
Holnap lesz csütörtök, április 1-je.
dr. Branislav Tiodorović elmondta,
hogy a vendéglátóipari egységeknek
esetleg a kerthelyiségük megnyitását
engedélyezhetik majd.
Erről csak jövő héten fognak dönteni.
A járványügyi orvos azt is elmondta,
hogy a kisebb létszámú rendezvények
megtartását lehet, hogy engedélyezni fogják.
A több 100 fős lakodalmakat még
biztos nem fogják engedélyezni Szerbiában.
dr. Branislav Tiodorović elmondta,
hogy nehéz időszak jöhet, mert nagyon sok
külföldi vendégmunkás tér haza az országba,
akik behozhatják a vírust.


Védőfelszerelés Szerbiának az EU-tól

Egészségügyi védőfelszerelés érkezett az Európai Unióból Szerbiába.

Több mint egymillió maszk és 730 ezer pár kesztyű jött ez alkalommal az országba. A maszkok között sebészi és FFP2-es jelzésű is megtalálható. A támogatás értéke, amely az Unió polgári védelmi mechanizmusán keresztül érkezett, 857 ezer euró - tájékoztat az EU szerbiai delegációja.

Védőfelszereléseket kapott Szerbia

Védőfelszereléseket kapott Szerbia az Európai Uniótól.

A védőfelszereléseket a koronavírus
elleni védekezésre kapta Szerbia
az Európai Uniótól.
Az Európai Unió 1 csoport, amelynek
több ország is a tagja.
Az Európai Unió rövidítése az EU.
Szerbia is szeretne az EU tagja lenni.
Szerbia még nem tagja az EU-nak.
Szerbia több mint 1 millió maszkot kapott,
és 730.000 kesztyűt is kapott az EU-tól.
A védőfelszerelések nagyon sok pénzbe
kerültek, de Szerbia ingyen kapta ezeket
az Európai Uniótól.


Dr. Bohucki kötelezővé tenné a koronavírus elleni védőoltást

A koronavírus negyedik hullámára is számítani lehet, amennyiben az emberek nem oltatják be magukat kellő számban - nyilatkozta a Híradó Pluszban dr. Bohucki Nebojsa, aki mint az interjúból kiderült, kötelezővé tenné a koronavírus elleni védőoltást.

A járványügyi szakorvos elmondta, hogy a delta mutáció azért veszélyes, mert sokkal gyorsabban terjed, mint a koronavírus más variánsai. Arra a kérdésre, hogy a vírus a mutációkat követően gyengülhet-e, igennel felelt, de azt azért hozzátette: nem tudni, hogy a vírus 5, 10 vagy 50 év után gyengül annyira, hogy már ne jelentsen nagy gondot. Nyomatékosította, hogy a védőoltás az egyetlen opció a járvány megfékezésére.
„Én mint epidemiológus dolgozok 18 éve. Tudom, hogyha valaki nem szeretné felvenni a védőoltást, akkor neki nagyon nehéz megmagyarázni, hogy miért szükséges. Az egészségügyben is vannak olyan kollégák, orvosok, professzorok, akik nem akarják felvenni. Nekik én mit mondhatnék? Semmit. Tehát, szerintem kötelező kellene, hogy legyen ez az oltás. Úgy, ahogy a gyerekkori oltásokról beszélünk. Így akadályozhatjuk meg a járványt. Az emberek nem szeretik azt ami kötelező, de szerintem ez a megoldás.”

Dr. Bohucki kötelezővé tenné a védőoltást

Dr. Bohucki Nebojsa azt mondta, hogy kötelezővé tenné a koronavírus elleni védőoltást.

Dr. Bohucki Nebojsa 1 szabadkai járványügyi orvos.
Dr. Bohucki a Pannon Televízióban azt mondta,
hogy a koronavírus 4. hullámára is számítani lehet.
Ez azt jelenti, hogy ősztől újra sok koronavírusos beteg lehet.
Ha nem veszi fel még több ember
a koronavírus elleni védőoltást, akkor
újra vissza fog térni a koronavírus-járvány Szerbiába.
A járványügyi orvos azt is elmondta,
hogy a védőoltással lehet csak megállítani
a koronavírus további terjedését.
Dr. Bohucki szerint az lenne a megoldás,
ha az emberek számára kötelezővé tennék
a koronavírus elleni védőoltást Szerbiában.


Újítják fel a feszületeket Kishegyesen

Felújítják az elhanyagolt, út mentén lévő kereszteket Kishegyesen. A felújítási munkálatok már megkezdődtek, a 14 keresztből eddig 3 újult meg teljesen, vagy részben.

A tervek szerint az év végéig az összes keresztet rendbe hozzák. Sándor István alpolgármester arról számolt be, hogy az akció összefogással valósult meg.
Sándor István, alpolgármester, Kishegyes: „Kishegyes település területén az utak mentén 14 kereszt található. A kishegyesi helyi közösség tanácsának volt egy döntése, hogy ezeket az út menti kereszteket közös erővel felújítsák. Kutatások is kezdődtek, hogy kik azok, akik ezeket a kereszteket gondozzák, illetve hol teljesen elhagyatott a kereszt. Szőke Anna korábbi képeiből, illetve kutatásaiból is merítettünk anyagot, hogy a kereszteket az eredeti állapotukba, az eredeti színnel tudjuk majd visszaállítani. A helyi közösség finanszírozza a munkálatok anyagköltségét. Némely esetben, ahol fakeresztekről van szó, teljes egészében kicserélik a keresztet, majd ugyanabban a méretben állítják vissza, ugyanarra a helyre, ahogy az korábban is volt.”

Felújítják a feszületeket Kishegyesen

Felújítják az elhanyagolt, út mentén lévő feszületeket Kishegyesen.

Kishegyes 1 falu Vajdaságban.
A feszület olyan kereszt, amelyen
Jézus Krisztus látható.
A felújítási munkálatok már megkezdődtek.
Összesen 14 kereszt lesz felújítva Kishegyesen.
A 14 keresztből eddig 3 kereszt lett felújítva.
Tervek szerint az év végéig az összes
keresztet felújítják Kishegyesen.
Év vége decemberben lesz.
Kishegyes helyi közössége fizeti
a felújítási munkálatokat.
A kereszteket az eredeti színűkre és
formájukra újítják fel.
A kereszteket ugyanarra a helyre helyezik vissza,
ahol eredetileg voltak.


Drágul a benzin és a dízel is Szerbiában

A benzinért és a dízelért is 3 dinárral kell többet fizetnünk a benzinkutakon.

Ez azt jelenti, hogy az eurodízel literenként legfeljebb 198, míg a 95-ös benzin literenként 167 dinárba kerül.
Az új árak ma 15 órától lépnek hatályba és a következő hét napban érvényesek.

Mától drágul a benzin és a dízel is Szerbiában.

Ma január 20-a, péntek van.
A benzinért 3 dinárral kell többet fizetni
a szerbiai töltőállomásokon.
Ez azt jelenti, hogy a benzin
literenként 167 dinárba kerül.
Mától a dízelért is 3 dinárral kell többet fizetni
a benzinkutakon.
Ez azt jelenti, hogy a dízel literenként
198 dinárba kerül.
Az új üzemanyagárak ma délután 3 órától
lesznek érvényesek az országban.
Az új árak 7 napig lesznek érvényesek.


Véradás és elsősegélynyújtási képzés szombaton Szabadkán

Véradási akciót szerveznek szombaton a szabadkai Vöröskereszt épületében. 8 és 11 óra között várják a véradókat.

Ugyanabban az időben a Vöröskereszt udvarában nyílt elsősegélynyújtási képzést tartanak, szeptember második szombatja ugyanis az elsősegélynyújtás világnapja.

Véradási akció szombaton Szabadkán

Szombat szeptember 9-e lesz.
Reggel 8 órától délelőtt 11 óráig várják a véradókat.
Ugyanebben az időpontban
a Vöröskereszt udvarában elsősegélynyújtási képzést tartanak.
Erre a képzésre bárki ellátogathat.
A képzés ingyenes lesz.
A képzést azért szervezik meg,
mert szeptember második szombatja
az elsősegélynyújtás világnapja.
A helyes elsősegélynyújtással akár életeket menthetünk.


Az államiság napja alkalmából kétnapos munkaszünet Szerbiában

Az állami ünnep kétnapos munkaszünetet is jelent.

Az államiság napját ünneplik ma Szerbiában annak emlékére, hogy 1804. február 15-én kezdődött az első szerb felkelés, és 1835-ben ezen a napon hirdették ki az első szerb alkotmányt. A központi ünnepséget idén is Orašacon tartották.
Az államiság napját ünnepli Szerbia. 1804. február 15-én volt az első szerb felkelés Karađorđe vezetésével. Az ő emlékművét koszorúzták meg ma Orašacon.
Nenad Stevandić, a Boszniai Szerb Köztársaság képviselőházának elnöke: „Minden nagyszerűség a nemzetünkben az erőből és a bátorságból fakad, amit a szerb hősök mutattak meg. Minden, amit sikerült elérnünk, az mind az ő áldozataiknak és győzelmeiknek a függvénye.”
A központi megemlékezésen a Vladimir Orlić, a szerbiai képviselőház elnöke is beszédet mondott. Kiemelte, február 15-e különleges nap Szerbia számára.
„Ma Sretenje napját ünnepeljük, ami minden évben az egyik legünnepélyesebb és legszebb nap egész Szerbia számára, de a szerb nép számára is, éljenek bárhol. Ez az a nap, amikor a történelmünk híres hőseit ünnepeljük és a nap, amikor a hőstetteiket ünnepeljük.”
Orlić beszédét a szerb államfő Aleksandar Vučić szavaival zárta. Emlékeztetett, február 15-én az erényeket ünnepeljük, amelyek a szerb nép számára évszázadok óta erőt adtak, hogy emelt fejjel őrizzék a szabadságukat.

Az államiság napját ünneplik ma is

Még ma is az államiság napját ünneplik Szerbiában.

Az államiság napja alkalmából
2 napos munkaszüneti nap van Szerbiában.
Tegnap és ma van a munkaszüneti nap.
Tegnap február 15-e, szerda volt.
Ma február 16-a, csütörtök van.
1804. február 15-én volt az első szerb felkelés
Karađorđe vezetésével.
1835-ben ezen a napon hirdették ki
az első szerb alkotmányt.
Ezért ünneplik Szerbiában ezen a 2 napon
az államiság napját.
Az alkotmány 1 állam alaptörvényeit jelenti.
A központi ünnepséget Orašacon tartották meg tegnap.
Tegnap Karađorđe emlékművét
koszorúzták meg Orašacon.
Az államiság napján a szerb államfő
kitüntetéseket adott át olyan embereknek
és intézményeknek,
akik munkájukkal nagy eredményeket értek el.
A szerb államfő Aleksandar Vučić.


Dr. Predrag Kon: Szükség van a maszkra!

A védőmaszk használata nyílt téren is ajánlott, ha nincs lehetőség a 1,5 méteres távolság tartására.

Rendkívül ritka, hogy az emberek viselik a koronavírus terjedésének megfékezésében elengedhetetlen maszkot nyílt téren Szerbiában - írta Facebook-oldalán dr. Predrag Kon. A járványügyi szakember szerint mindezt teszik úgy, hogy a maszk használata nyílt téren is ajánlott, amennyiben nincs lehetőség a 1,5 méteres távolság tartására. Ezzel gátolni lehet a koronavírus terjedését.
Aggodalmának adott hangot, hogy sokan úgy gondolják, hogy a vírus terjedésének megakadályozására vonatkozó ajánlásokat nem kell betartani, sőt egyes szakemberek azt igyekeznek alátámasztani, hogy a maszkokat nem kell viselni - adott hangot aggodalmának a szerbiai válságstáb tagja.

Továbbra is fontos a maszk viselése

Dr. Predrag Kon szerint nagyon fontos továbbra is viselni a maszkokat zárt és nyílt téren is.

Dr. Predrag Kon
1 szerb járványügyi orvos.
Dr. Predrag Kon szerint
nyílt téren is fontos
a maszk viselése,
akkor ha nem lehet
tartani az 1,5 méteres
távolságot
a másik emberrel.
Az orvos szerint
nagyon ritka,
hogy az emberek
nyílt téren is
viselik a maszkot
Szerbiában.
Ha az emberek
nyílt téren is
viselik a maszkot,
akkor még jobban
tudnak védekezni
a koronavírus ellen.


Egy szabadkai iskolába már biztosan bejutott a koronavírus

Erről beszélt dr. Nebojša Bohucki Közügyek című műsorunkban. A járványügyi szakorvos elmondta, hogy a városban jelenleg 28 aktív koronavírusos beteget tartanak számon. Ez a szám azonban pár héten belül valószínűleg sokkal nagyobb lesz - tette hozzá.

Dr. Nebojša Bohucki, járványügyi szakorvos: „Már tudunk egy diákról, akinek a PCR tesztje pozitív lett. Persze nem mondhatom meg, hogy melyik iskoláról van szó, nem etikus. De lassan elkezdődött ez a folyamat. Tudjuk, hogy más iskolákban is lehet, relatív alacsony számban, de ők olyan gyerekek, akik azért nem járnak iskolába, mert valamilyen felső légúti tüneteik vannak.”

Egy szabadkai iskolába bejutott a koronavírus

Dr. Nebojša Bohucki azt mondta, hogy már van olyan szabadkai iskola, ahol 1 diák elkapta a koronavírust.

Dr. Nebojša Bohucki
1 szabadkai járványügyi orvos.
Az orvos elmondta,
hogy Szabadkán jelenleg
28 koronavírusos
beteg van.
Az orvos azt mondta,
hogy pár hét múlva
még több koronavírusos
betegre lehet számítani
Szabadkán is.
Továbbra is
nagyon fontos
betartani
a koronavírus elleni
óvintézkedéseket,
hogy ne legyen
sok új koronavírus
beteg Szabadkán sem.
Óvintézkedés például
a maszk viselése,
a távolságtartás,
a gyakori kézmosás
vagy kézfertőtlenítés.
Dr. Nebojša Bohucki
azt is mondta,
hogy tudnak még
olyan iskolákról,
ahol valószínűleg
megjelent a koronavírus.
Az orvos szerint
a legtöbb gyerek
jelenleg azért
nem jár iskolába,
mert valamilyen
felső légúti tüneteik
vannak.
Felső légúti tünet
például a köhögés,
a tüsszögés, az orrfolyás.


Szabadkán nem, Topolyán és Kishegyesen viszont oltanak a hétvégén is

Nem mindenhol oltanak a koronavírus ellen a hétvégén Szerbiában. A helyi egészségházak dönthetnek arról, hogy az immunizáció folytatódik-e az ünnepek alatt vagy sem.

Szabadkán és Zentán így a következő napokban nem adnak be vakcinákat. Azok, akiknek időpontjuk volt, hétfőn mehetnek az oltópontokra, ahol megkaphatják a vakcinát. Ezzel szemben Kishegyesen és Topolyán a hétvégén is rendes ütemben zajlik az oltás. Az időpontra érkezők megkaphatják a koronavírus elleni oltást.

Szabadkán nem oltanak, de Topolyán és Kishegyesen oltanak a hétvégén is

Mától hosszú hétvége kezdődött Szerbiában.

Ma április 30-a, péntek van.
Az ortodox húsvét és a május elsejei
ünnepek miatt van hosszú hétvége Szerbiában.
Az ünnepek miatt nem mindenhol oltanak
a koronavírus ellen a hétvégén Szerbiában.
A helyi egészségházak dönthetnek arról,
hogy lesz-e oltás az ünnepek idején vagy nem.
Szabadkán és Zentán nem lesz oltás
ma, szombaton és vasárnap sem.
Akiknek időpontjuk van a koronavírus
elleni védőoltásra, azok hétfőn mehetnek
felvenni a vakcinát.
Kishegyesen és Topolyán az ünnepek idején is lesz oltás.
Az időpontra érkező emberek
megkaphatják a koronavírus elleni védőoltást
a hétvégén is Kishegyesen és Topolyán.


Közösen báloztak a vajdasági magyar orvosok és fogorvosok

A múlt emlék, a jövő titok, a jelen ajándék mottóval tartott tegnap Ludason bált a Vajdasági Magyar Orvosok és Fogorvosok Egyesülete.

Azzal a céllal szervezték meg az eseményt, hogy a szakmán belüliek közösen – például a pedagógusokhoz hasonlóan – kapcsolódjanak ki. A szervezők szerint a bál ötlete az orvosok és fogászok között nagy támogatásra talált, így megvalósulhatott a rendezvény. A tagok a rendezvényen közösen ünnepelték meg az orvosszakma tagjait.
Dr. Bagi Boján, az egyesület elnöke köszöntőjében hangsúlyozta, a rendezvényen résztvevők mindannyian fontos elemei annak a hálónak, amely folyamatosan épül, és amelyre mindenki minden körülmények között számíthat. A bállal egy hagyomány alapjait igyekezték letenni - hangsúlyozta az egyesület elnöke. A bálon részt vett mások mellett Fremond Árpád, a Magyar Nemzeti Tanács elnöke, valamint Vickó Ferenc, egészségügyi államtitkár is. A bál megvalósulását a magyar kormány is támogatta.

Közösen báloztak szombat este a vajdasági magyar orvosok és fogorvosok.
Szombat február 4-e volt.
A Vajdasági Magyar Orvosok és Fogorvosok Egyesülete
szervezte meg szombat este a közös bált.
A bál célja, hogy a vajdasági magyar
orvosok és fogorvosok együtt kapcsolódjanak ki.
Az egyesület tagjai a bálban közösen ünnepelték
az orvosszakma dolgozóit.
Dr. Bagi Boján az egyesület elnöke elmondta,
a jövőben is szeretnék megtartani a közös bált
a vajdasági magyar orvosok és fogorvosok számára.


Magánvállalkozások segítik a fogyatékkal élőket Zentán

Sportcipőket adományozott a zentai Kéz a Kézben Értelmi Fogyatékosok és Segítőik Civil Szervezetnek a község két vállalata.

A zentai székhelyű, testvérvállalatként működő informatikai szolgáltatásokat nyújtó, valamint hűtés-fűtés technikákkal foglalkozó magáncégek nagymértékű nyereséget valósítottak meg az elmúlt időszakban.
A cégek üzletpolitikájának szerves része a jótékonykodás, ezért tartják fontosnak a községben működő civil szervezetek segítését. Bíró Magyari Tas, vállalkozó: „Fontosnak tartottuk, hogy tegyünk valamit a közösségünkért. A jövedelmünk és bevételünk egy bizonyos részét rászoruló egyesületeknek, kulturális rendezvényekre, sportegyesületeknek szántuk, hiszen mindezek a kormányon kívüli csoportosulások azok, amik a társadalmunk mozgatórugói.”
Az informatikai szolgáltatásokat nyújtó cég projektmenedzsere elmondta, hogy a mostani jótékonysági akciót a jövőben gyakrabban igyekeznek megvalósítani, erre buzdítva a város többi vállalkozását is. Tóth Kornél, projektmenedzser: „Sokan vagyunk a két cégben, akik sokfelől érkeztünk, azonban abban mindannyian egyetértettünk, hogy a Kéz a Kézben az a civil szervezet, akik a leggondosabban bánnak mindenfajta ajándékkal, adománnyal.”
A Kéz a Kézben Fogyatékosok és Segítőik Civil Szervezetének 31 védence több mint 60 ezer dinár értékben részesült sport- és szobacipőkben.
Csontos Bata Márta, elnök, Kéz a Kézben Fogyatékosok és Segítőik Civil Szervezet, Zenta: „Minden segítségnek nagyon örülünk és örömmel fogadjuk. A sportcipőkre nagyon nagy szükségünk van, mivel a gyerekek minden nap tornáznak, azzal kezdjük a napot, ezenkívül havonta is van sportrendezvényünk, amin ezeket a cipőket majd használni tudják.”
A községben nélkülözhetetlen munkát végző civil szervezet tavaly ünnepelte fennállásának huszadik évfordulóját.

Vállalatok segítik a fogyatékkal élő embereket Zentán

Sportcipőket adományozott 2 zentai vállalat a fogyatékkal élő emberek számára.

Az adományokat a zentai Kéz a Kézben
Értelmi Fogyatékosok és Segítőik
Civil Szervezete kapta.
A 2 zentai vállalatnak az elmúlt időszakban
nagymértékű bevétele volt.
A 2 vállalat számára nagyon fontos
a jótékonykodás és a fogyatékkal élő emberek támogatása.
A 2 zentai vállalat a jövőben is
szeretné támogatni a fogyatékkal élő embereket.
A Kéz a Kézben Fogyatékosok és Segítőik
Civil Szervezete 31 fogyatékkal élő
fiatallal és felnőttel foglalkozik.
Több mint 60 ezer dinár értékben
kaptak sportcipőket és szobacipőket
a zentai fogyatékkal élő fiatalok és felnőttek.
Csontos Bata Márta elmondta,
hogy a sportcipőkre nagy szükség volt,
hiszen a gyerekek mindennap tornáznak.
Csontos Bata Márta a zentai
Kéz a Kézben Fogyatékosok és Segítőik
Civil Szervezetének az elnöke.
A zentai szervezet nagyon fontos munkát végez.
A szervezet tavaly ünnepelte fennállásának 20. évfordulóját.
Tavaly 2021 volt.


A rendőrök napja

Ma van a Belügyminisztérium és a rendőrség napja Szerbiában. Ez alkalomból a rendőrség gépjárműveit, műszaki felszerelését és fegyverzetét tekinthették meg a sétálók Újvidék, Belgrád és más városok központjában is.

A rendőrség különleges alakulatainak munkájába kaptak betekintés Újvidék lakosai vasárnap. Az érdeklődők felpróbálhatták a különböző felszereléséket, beülhettek a gépjárművekbe, és megismerkedhettek a helyszínelők munkájával is.
Vasilije Janković: „Most próbáltam ki egy készüléket, nem tudom mi a pontos neve, de valami, amibe belefújsz, és utána ellenőrzi, hogy fogyasztottál-e alkoholt."
A csendőrség újvidéki osztagának részén a gyerekek falat is mászhattak, a tűzoltó és a katasztrófavédelmi egységnél pedig hasznos tanácsokkal lettek ellátva, hogy hogyan is viselkedjenek tűz, árvíz vagy földrengés esetén.
Goran Radonjić, az újvidéki rendőrkapitányság vezetője: „A mai napot legfiatalabb polgártársainknak, gyerekeinknek szenteltük, hogy felismerjék és tudják: a rendőr mindig ott van mellettük."
A sétálók a gépparkot is megcsodálhatták, valamint lehetőség volt fényképezkedni a rendőrök négylábú segédjeikkel is. A rendőri szakma iránt érdeklődők pedig tájékozódhattak a továbbképzésekről, tanfolyamokról is. Ez a nap fontos Újvidék számára is, hiszen a rendőrök elsősorban önzetlenül a lakosság érdekeit szolgálják – hangsúlyozta Milan Đurić polgármester.
„Nekünk mint városnak az a szerepünk, hogy lehetőségeinkhez mérten segítsük őket. Minden évben segítettünk, és ez továbbra is így marad, mert úgy gondolom, hogy segítenünk kell őket, be kell fektetnünk a rendőrségünkbe, mert ők mindig ott vannak, amikor a legnagyobb szükségünk van rájuk."
Országszerte ünneplik a rendőrség napját. A központi ünnepséget a Szerbia Palotában rendezték meg. Az eseményen 12 rendőrt ki is tüntettek elkötelezettségük és bátorságuk jeléül. Aleksandar Vučić, szerb államfő beszédében megköszönte a rendőrség tagjainak munkáját és fáradozásait.
„Ezekre az emberekre, bár gyakran kritizáljuk őket, valójában rájuk támaszkodunk a legjobban. Tekintetünkkel, hívásainkkal keressük őket, és ők mindig az elsők akik segítenek. Rendőrségünk egyre jobban felszerelt, és ezt folyamatosan fejlesztjük."
A szerb államfő arról is beszélt, hogy az év végéig fizetésemelésre számíthatnak a rendőrök, emellett pedig a felszereltség további modernizációjára is nagy hangsúlyt fognak fektetni.

A rendőrök napját tartották tegnap

Tegnap volt a rendőrség napja Szerbiában.

Tegnap június 4-e, vasárnap volt.
A rendőrség napja alkalmából a rendőrség
gépjárműveit, felszerelését és fegyverzetét
tekinthették meg az emberek Újvidék, Belgrád
és más városok központjában is.
Az érdeklődők felpróbálhatták a rendőrség
különböző felszereléseit, beülhettek a gépjárművekbe,
és megismerkedhettek a helyszínelők munkájával is.
Újvidéken a gyerekek hasznos tanácsokat kaptak
a tűzoltóktól és a katasztrófavédelmi egységektől
azzal kapcsolatban, hogy hogyan is viselkedjenek
tűz, árvíz vagy földrengés esetén.
endőrök elmondták, ezekkel a programokkal az a céljuk,
hogy a gyerekek tudják, a rendőr mindig ott van mellettük.
Az érdeklőkök fényképezkedhettek a rendőrökkel
valamint a gépjárműveikkel is.
A központi ünnepséget Belgrádban,
a Szerbia Palotában rendezték meg.
Az eseményen 12 rendőrt kitüntettek bátorságuk miatt.
Aleksandar Vučić, szerb államfő beszédében
megköszönte a rendőrség tagjainak munkáját és fáradozásait.
A szerb államfő arról is beszélt,
hogy az év végéig fizetésemelésre számíthatnak a rendőrök.


Fokozott rendőri ellenőrzés Szerbia útjain

A vezetés közben mobilozókat és a gyorshajtókat is megpróbálja kiszűrni a rendőrség a szerbiai utakon.

Fokozott ellenőrzésre számíthatnak az utazók mától szeptember 22-ig, vagyis jövő keddig a közutakon. Az akció keretében a rendőrök kiemelt odafigyeléssel ellenőrzik a sebességkorlátozás betartását, a mobilhasználatot, a biztonsági öv használatát, valamint a sofőrök alkohol fogyasztását is.

Szigorú rendőri ellenőrzések a szerbiai utakon

Mától szigorú ellenőrzéseket tartanak a rendőrök a szerbiai utakon.

Ma szeptember 15-e,
kedd van.
A rendőrök szeptember 22-ig,
vagyis jövő keddig
ellenőrzik szigorúan
a szerbiai utakat.
Vezetés közben
a mobilozókat
és a gyorshajtókat is
megbüntetik a rendőrök.
A biztonsági öv használatát
és a sofőrök alkohol
fogyasztását is
ellenőrzik mától
a rendőrök az utakon.
A járművekben kötelező
a biztonsági öv bekapcsolása.
Jármű például az autó,
a motor, a busz.
Vezetés előtt
vagy vezetés közben is
tilos alkoholt inni
a sofőröknek.
A rendőrök megbüntetik
azokat a sofőröket,
akik nem tartják be
a szabályokat.


Hétvégenként éjfélig dolgozik a bajmoki határátkelőhely

Január 15-ig pénteken, szombaton és vasárnap reggel 7 és éjfél között fogadja az utasokat a bajmoki közúti határátkelőhely.

Hosszabb nyitvatartással dolgozik a bajmoki közúti határátkelőhely péntektől. December 7-étől január 15-ig a megszokott 7-től 19 óráig tartó nyitvatartáson felül, péntektől-vasárnapig reggel 7 és éjfél között fogadja az átutazókat. Az új nyitvatartást az év végi ünnepek kiemelt határforgalmának gördülékeny kezelése érdekében vezették be - áll a magyar rendőrség honlapján.

Január 15-ig hétvégenként éjfélig fog dolgozni a bajmoki határátkelő.

Január 15-ig minden pénteken, szombaton
és vasárnap reggel 7 órától éjfélig
fogadja az utasokat a bajmoki közúti határátkelő.
Ez hosszabb nyitvatartást jelent.
A hosszabb nyitvatartást a közelgő
karácsonyi ünnepek miatt vezetik be.


Nyári szünet a szabadkai népkonyhán

Szünetel a szabadkai népkonyha július elseje és szeptember elseje között. A főtt ételt június 30-ig osztják.

A népkonyhán étkezők júliusra és augusztusra élelmiszercsomagokat kaptak, a többi között lisztet, cukrot, olajat, fűszereket és tésztát. Vajdaság legnagyobb népkonyhája naponta 1.200 rászorulónak biztosít meleg ételt. A humanitárius szervezet a rendkívüli állapot ideje alatt is folyamatosan működött.

Nyáron szünetel a szabadkai népkonyha

A szabadkai népkonyha nyáron nem fog működni.

A szabadkai népkonyha
július 1-jétől
szeptember 1-jéig
szünetelni fog.
A népkonyhában
főtt ételt adnak
a rászoruló embereknek.
Június 30-ig osztanak
főtt ételt a szabadkai népkonyhában
a rászoruló embereknek.
Júliusra és augusztusra
élelmiszercsomagot kapnak
azok, akik eddig
 a szabadkai népkonyhán étkeztek.
Az élelmiszercsomagban
liszt, cukor, olaj,
fűszerek és tészta lesz.
A szabadkai népkonyha
nagyon sok szegény sorsú
embernek oszt ki
meleg ételt minden nap.


Indul a parlagfűszezon

A Szabadkai Közegészségügyi Intézet munkatársai már kimutatták az erősen allergén növény első pollenjeit. Az érzékenység gyermek- és felnőttkorban is előfordulhat.

Jellemző tünete az orrfolyás, orrdugulás, orr- és szemviszketés, könnyezés, tüsszögés. A parlagfű terjedését kizárólag szakszerű irtással lehet megállítani. Ez kötelező Szerbiában, és büntetik is azokat, akik nem tartják rendben saját portájukat, az elhagyatott területeken azonban rendszerint burjánzik az agresszív gyomnövény.

Indul a parlagfűszezon

Szabadkán már kimutatták a parlagfű első pollenjeit.

A parlagfű pollenjére sok ember allergiás.
A pollen virágport jelent.
A parlagfű pollenje a levegőbe kerül
és az ember belélegzi azt.
Aki allergiás a parlagfűre annak folyik az orra,
bedugul az orra, viszket a szeme,
könnyezik a szeme és tüsszög.
A parlagfűre való érzékenység gyermekkorban
és felnőttkorban is ki tud alakulni.
A parlagfű terjedését irtással lehet megállítani.
A parlagfű irtása kötelező Szerbiában.
Mindenkinek kötelező a saját kertjében,
udvarában irtani a parlagfüvet.
Aki nem irtja a saját kertjében a parlagfüvet,
az büntetést is kaphat.
Sajnos az elhagyatott helyeken azonban
nagyon erősen terjed a parlagfű.
Ez rossz azoknak, akik allergiások a parlagfű pollenjére.


Több mint 700 könyvet és laptopokat adományozott a Magyar Nemzeti Tanács a zombori Bieliczky Károly Városi Könyvtárnak, amiből a környékbeli magyarlakta települések fiókkönyvtárai is kapnak. Az adomány összértéke mintegy másfél millió dinár.

A Bieliczky Károly Városi Könyvtárt a mai napig sokan látogatják, ezért fontos a könyvállomány folyamatos megújítása. Az intézmény igazgatója megköszönte a Magyar Nemzeti Tanácsnak a támogatást. Hangsúlyozta, hogy nagyon sokat jelent számukra, mert gyakran korlátozottak az anyagi lehetőségeik, és a nemzeti kisebbségek részére nem mindig tudnak elegendő könyvet beszerezni. Hozzátette, az is nagy segítséget jelent, hogy az MNT már két éve biztosít számukra egy magyar ajkú könyvtárost.
Nataša Turkić, igazgató, Bieliczky Károly Városi Könyvtár, Zombor: „Hihetetlenül fontos adomány! Ezeket a könyveket természetesen először feldolgozzuk a tudományos osztályon, majd a könyveket műfajuk szerint szétosztjuk a gyermekosztály és a kölcsönző osztály között itt, a városban és a fiókkönyvtárakban, azokban a falvakban, ahol a magyar kisebbség nagy számban él. A laptopok szintén nagyon sokat jelentenek nekünk.”
A több doboznyi adomány elsősorban gyermek- és ifjúsági könyveket tartalmaz, de az adományozók gondoltak a felnőtt olvasókra is, a könyvek mintegy negyedét nekik szánták. Igyekeztek színes, érdekes, újabb kiadású könyvekből összeállítani a könyvcsomagot.
Fremond Árpád, elnök, Magyar Nemzeti Tanács: „A Magyar Nemzeti Tanács a Bethlen Gábor Alappal együttműködve egy könyvcsomagot hozott a zombori könyvtárnak és a különböző fiókintézeteknek, illetve néhány laptopot is hoztunk, amit a könyvtár tud majd használni az elkövetkezendő időszakban. Az összértéke a könyveknek több mint 1 millió dinár, és egészében a csomagnak az összértéke körülbelül másfél millió dinár.”
A zombori központi könyvtáron kívül Nemesmiliticsre, Bezdánba, Doroszlóra és Bácsgyulafalvára is jut a több mint 700 könyvből és a laptopokból. Az MNT elnöke kiemelte, a szórványmagyarság támogatása rendkívül fontos, és a Magyar Nemzeti Tanács a jövőben is folytatja majd az ilyen és hasonló projekteket.

Könyveket és laptopokat adományozott az MNT Zomborban

Könyveket és laptopokat adományozott az MNT a zombori könyvtárnak.

Az MNT a Magyar Nemzeti Tanács rövidítése.
Több mint 700 könyvet és laptopot adományozott
a Magyar Nemzeti Tanács a zombori
Bieliczky Károly Városi Könyvtárnak.
A 700 könyv és laptop közül a környékbeli
magyarlakta települések könyvtárai is kapnak.
A Bieliczky Károly Városi Könyvtárt
minden nap sokan látogatják.
Ezért nagyon fontos, hogy új könyveket
és laptopokat is kapott a könyvtár.
A könyvtár igazgatója megköszönte
az MNT-nek a támogatást.
A könyvtár igazgatója elmondta,
nagy szükség volt az új magyar könyvekre.
A könyvtár igazgatója elmondta,
nagy segítség az is, hogy az MNT
magyar nyelvű könyvtárost biztosít
a zombori könyvtárban.
A több doboznyi adományban főleg
gyermekkönyvek és ifjúsági könyvek voltak.
Az adományban felnőtteknek szóló
könyvek is megtalálhatók voltak.
A zombori központi könyvtáron kívül
Nemesmiliticsre, Bezdánba, Doroszlóra
és Bácsgyulafalvára is jut
a több mint 700 könyvből és a laptopokból.


Jelentősen visszaesett az önkéntes véradók száma Szerbiában, így Vajdaságban is

A visszaesés a koronavírus-járvány kezdete óta jellemző.

Nagyon kevés a vértartalék a tartományban. Jelenleg a 0-ás vércsoportra van legnagyobb szükség, a Vajdasági Vérátömlesztő Intézet felhívja a lakosság figyelmét, hogy aki tud, adjon vért.
Vérre mindig szükség van. Az ellenőrzésen és a vérvételen pedig negyed óra alatt át lehet esni. Az önkéntes véradók tisztában vannak vele, hogy ez a kis idő valakinek az életét is megmentheti.
Ivan Bajči: "Van néhány munkatársam, akik a másik oldalon voltak, tehát mikor volt valamilyen sérülésük, vagy balesetük, akkor azokból a véregységekből kaptak vért, amelyeket ezen a módon halmoznak fel. Egyértelműen megmenthető valakinek az élete, emberségesnek érezhetik magukat, ezek az alap okok, amiért ezt meg kéne tenni. Segíteni valakinek."
A 18 és 65 év közötti egészséges férfiak három havonta, a nők pedig minden négy hónapban adhatnak vért.
Kristina Jovanović: "Szerintem ez fontos, mivel ez igazán kevés időt vesz el, de mindig úgy gondolom, hogy ezzel segíteni fogok valakinek, valamint az vezérel, hogy ha nekem vagy egy számomra kedves személynek szüksége lenne rá, szeretném, hogy a számára is legyen elég vér."
A koronavírus járvány kezdete óta visszaesett a véradók száma, és kevés a vértartalék. Akik enyhébb tünetekkel átestek a betegségen, illetve akik felvették a védőoltást, adhatnak vért.
Jelena Ćulić, a Vajdasági Vérátömlesztő Intézet szakmunkatársa: "Az emberek tisztában kell, hogy legyenek vele, hogy a vér az egyetlen gyógyszer, amelyet nem lehet helyettesíteni, tehát nem állítható elő mesterségesen. Egy véradással a donor valójában három életet ment meg. Ezt nagyon fontos megemlíteni, szerintem ez lehetne a legjobb motiváció az önkéntes véradóknak, valamint azoknak a jó szándékú embereknek, akik eddig nem adtak vért, de szeretnének véradók lenni."
A Vajdasági Vérátömlesztő Intézet Újvidéken munkanapokon reggel 7-től este 7-ig várja az önkéntes véradókat, a Hajduk Veljkova 9A cím alatt. Rendszeresen szerveznek vérgyűjtési akciókat vajdasági településeken is, amelyek helyszínéről és időpontjáról további részletek a budidavalackrvi.com oldalon találhatók.

Kevés az önkéntes véradó Szerbiában

A koronavírus-járvány kezdete óta sokkal kevesebb az önkéntes véradó Szerbiában.

Egész Vajdaságban is sokkal kevesebb
az önkéntes véradó.
Vért adni nagyon fontos dolog.
Véradással 3 másik életet lehet megmenteni.
Nagyon kevés vér van tartalékban
a szerbiai és a vajdasági kórházakban is.
Jelenleg a 0-ás vércsoportra van
a legnagyobb szükség.
A Vajdasági Vérátömlesztő Intézet
felhívja a lakosság figyelmét,
hogy aki csak tud, az adjon vért.
Vérre mindig szükség van.
A véradás rövid ideig tart,
mégis több ember életét menthetjük meg vele.
A 18 év és 65 év közötti egészséges férfiak
3 havonta adhatnak vért.
A 18 év és 65 év közötti egészséges nők
minden 4 hónapban adhatnak vért.
Azok is adhatnak vért,
akik enyhébb tünetekkel átestek
a koronavírus betegségen.
Azok is adhatnak vért,
akik felvették a koronavírus elleni védőoltást.
A Vajdasági Vérátömlesztő Intézet
Újvidéken minden hétköznap
reggel 7 órától este 7 óráig várja
az önkéntes véradókat
a Hajduk Veljkova 9A címen.
Folyamatosan szerveznek
vajdasági településeken is véradási akciókat.
Még több információ a véradási akciók
helyszíneiről és időpontjairól
a következő internetes oldalon lehet olvasni:
budidavalackrvi.com
Vért adni nagyon fontos,
legyél Te is önkéntes véradó!


Kérik az online oktatás bevezetését az alsósoknak is

Arra kérte a szülőket a Szerbiai Tanügyi Dolgozók Szakszervezeti Uniója, hogy támogassák az elsőtől negyedik osztályos általános iskolások online tanrendre való átállását.

Közleményükben azt írják, a kedvezőtlen járványügyi helyzet, valamint a fertőzött tanárok nagy száma miatt nagy nyomás nehezedik az iskolák igazgatóira, akik így rendkívül nehezen tudják megszervezni az oktatást. A szerbiai válságstáb tegnapi ülésén azt javasolták, hogy a középiskolások és az öttől nyolcadik osztályos általános iskolások térjenek át online oktatásra, az alsós diákok pedig továbbra is járjanak iskolába. A Szerbiai Tanügyi Dolgozók Szakszervezeti Uniója közleményében azt a kérdést teszi fel, vajon miért felejtették ki, vagy hagyták ki a pedagógusokat a javaslatok kidolgozásánál.

Kérik a távoktatás bevezetését az alsósoknak is

A Szerbiai Tanügyi Dolgozók Szakszervezeti Uniója kérte a szülőket, hogy támogassák a távoktatás bevezetését az alsósoknak is.

A Szerbiai Tanügyi
Dolgozók Szakszervezeti
Uniója 1 szervezet.
Ez a szervezet
a szerbiai iskolákkal
és pedagógusokkal
foglalkozik.
Pedagógus tanítót
és tanárt jelent.
Ez a szervezet
azt akarja, hogy
az általános iskolák
alsós diákjainak is
hétfőtől vezessék be
a távoktatást.
Hétfő november 30-a lesz.
Távoktatás az interneten
keresztül történik.
Az általános iskola
alsós osztályai
1.osztálytól
a 4.osztályig van.
A Szerbiai Tanügyi
Dolgozók Szakszervezeti
Uniójának szervezete
szerint nagyon rossz
a járványügyi helyzet
a szerbiai iskolákban is.
Ez a rossz járványhelyzet
veszélyes lehet
a kisiskolásokra és
a tanítókra is.
A biztonságos tanulás
miatt kéri a szervezet
a szülőket, hogy támogassák,
a távoktatás bevezetését
az alsós diákoknál is.
Az általános iskolák
felsős osztályai
és a középiskolások
hétfőtől már biztos,
hogy interneten keresztül
fognak tanulni.
A hírek szerint
az iskolákban fog
folytatódni
az alsós diákok tanítása
Szerbiában.


A kisérettségi leginkább rettegett része van soron: a matek

A tanulóknak javasolt, a pedagógusoknak pedig kötelező a védőmaszk viselése.

Az általános iskolák végzősei ma matematikából vizsgáznak a kisérettségin, pénteken pedig a kombinált teszteket töltik ki. A koronavírus-járvány miatt egy tanteremben 9 diák és 2 tanár tartózkodhat, kellő távolságban egymástól. Az előzetes teszteredményeket június 23-án, a végleges eredményeket pedig június 28-án teszik közzé.
Tegnap irodalom és nyelvtan kérdéseket tartalmazó kisérettségit írtak a szerbiai nyolcadikosok. A szerdai anyanyelvi tesztet mintegy 68 000 nyolcadikos diák írta meg Szerbiában.
Kapcsolódó tartalom:

Ma van matematikából a kisérettségi

Ma írják a tanulók matematikából a kisérettségi tesztet Szerbiában.

Ma június 18-a,
csütörtök van.
A kisérettségi tesztet
a 8. osztályt fejező
tanulók írják.
A legtöbb tanuló
a matematika kisérettségi
teszttől fél a legjobban.
Tegnap anyanyelvből írták
a tanulók a kisérettségit.
Tegnap június 17-e,
szerda volt.
Holnap kombinált feladatokból
írják a tanulók
a kisérettségit.
Holnap június 19-e lesz.
A kombinált tesztben
több tantárgyból is vannak
feladatok és kérdések.
A tanulóknak javasolt
a maszk viselése
a kisérettségi írásakor.
Javasolt a maszk
viselése, tehát jó,
ha a tanuló visel maszkot.
A tanároknak kötelező
a maszk viselése
a kisérettségi idején.
A koronavírus-járvány miatt
1 tanteremben 9 tanuló
és 2 tanár lehet bent.
A diákok között
fontos a távolságtartás.
Teszteredmények
június 23-án lesznek,
de ez még nem lesz
hivatalos.
Június 28-án lesznek
hivatalos teszteredmények
a kisérettségiről.


„A vírus továbbra is jelen van”

Akit beoltottak, és védetté vált a koronavírussal szemben, annak is viselnie kell a védőmaszkot - hangsúlyozta dr. Predrag Kon járványügyi szakember.

A maszk nemcsak megvédhet a fertőzéstől, hanem jelzés mindenkinek, hogy a vírus továbbra is jelen van. Kon úgy fogalmazott, hogy bár ő tudja magáról, hogy megszerezte az immunitást, zárt térben mindenképpen felteszi a maszkot, még akkor is, ha tévéinterjút ad, mert az érvényben lévő járványügyi intézkedések ezt írják elő.

A védőmaszkok fontosságáról beszélt dr. Predrag Kon

Dr. Predrag Kon azt mondta, hogy a koronavírus továbbra is jelen van.

Ezért nagyon fontos,
hogy továbbra is
mindenki viselje
a maszkokat.
Dr. Predrag Kon
1 szerb járványügyi orvos.
Dr. Predrag Kon azt mondta,
azoknak is fontos
viselni a védőmaszkot,
akik már beoltatták
magukat a koronavírus
elleni védőoltással.
A járványügyi orvos
is felvette a vakcinát.
Dr. Predrag Kon elmondta,
hogy ő már védve van
a koronavírus ellen,
de mégis fontosnak
tartja, hogy viselje
zárt térben a védőmaszkot.
A járványügyi orvos
a védőmaszkok további
viselését ajánlja
minden embernek
Szerbiában.


Emlékezzünk együtt 1956 hőseire

A Magyarországi központi programok Budapesten és Zalaegerszegen lesznek. Vajdaságban is több településen tartanak megemlékezéseket az 56-os hősök emlékére.

Katonai tiszteletadással, Novák Katalin magyar köztársasági elnök jelenlétében felvonták a nemzeti lobogót az 1956-os forradalom és szabadságharc 66. évfordulóján Budapesten, az Országház előtti Kossuth Lajos téren.
A zászlót a Himnusz hangjaira a honvédség díszegysége vonta fel. Az eseményen közreműködött a központi katonazenekar és a nemzeti lovas díszegység. A Parlament főlépcsőjének két oldalán az ablakokban 1956-os lyukas zászlók lengtek. Az Országgyűlés 1991-ben nyilvánította hivatalos nemzeti ünneppé október 23-át, amit a 2012-es alaptörvény is megerősített.
Vasárnap, október 23-án az Országházban 10 és 16 óra között idén is meg lehet tekinteni a Szent Koronát.
Ingyenesen lesz látogatható a Terror Háza Múzeum, ahol a Hősök falánál bárki gyertyát gyújthat. Egész napos protokollmentes megemlékezés lesz az Új köztemetőben a 301-es parcellánál.
Szombaton és vasárnap is fényfestéssel díszítik a Külgazdasági és Külügyminisztérium, a műszaki egyetem és a Terror Háza épületét.
A központi rendezvényeken kívül országszerte és a határon túl is tartanak koszorúzásokat, megemlékezéseket helyi önkormányzatok, civil szervezetek, pártok és politikusok.
A rendezvények miatt Budapesten számos forgalmas útszakaszon, különösen a belvárosban lezárásokra, forgalomkorlátozásokra kell készülni.
Az Országgyűlés 1991-ben nyilvánította hivatalos nemzeti ünneppé október 23-át, amit az alaptörvény is megerősített.
2022. október 23. (vasárnap)9.00 Ünnepélyes zászlófelvonás a Kossuth téren10.00-16.00 Szent Korona látogatása az Országházban (Az érdeklődők megtekinthetik a Díszlépcsőházat, a Kupolacsarnokot, valamint a Szent Koronát.)10.30: A Mindszentyneum ünnepélyes átadója Zalaegerszegen – Beszédet mond: Orbán Viktor miniszterelnök
Vajdaság:
Bajmok 10.30 - Koszorúzás az 56-os magyar forradalom és szabadságharc  emléktáblájánál, alkalmi műsor a Dózsa György MMK-ban
Torontálvásárhely 18.00 - Ünnepi megemlékezés az 1956-os forradalom és szabadságharc emlékére (helyszín: József Attila Művelődési Otthon)

A vajdasági központi eseményt tegnap tartották Szabadkán a Jadran Színpadon. Az eseményen Pásztor István a Vajdasági Magyar Szövetség elnöke kiemelte: „1956 a nemzetként való megmaradás egyetlen módja volt. Minden vérveszteségével, áldozatával egyetembe.”

Emlékezzünk együtt 1956 hőseire

Ma van az 1956-os magyar forradalom és szabadságharc évfordulója.

Ma október 23-a, vasárnap van.
1956. október 23-án az elnyomás ellen
lázadtak a munkások, a diákok, a lakosok Magyarországon.
1956-ban a szovjet politikusok irányították Magyarországot.
A régi szovjet unió a mai Oroszországot jelenti.
A szovjet politikusok elnyomásban tartották
a magyar embereket, ezért kezdődött a forradalom.
A forradalomban és a szabadságharcban
sok magyar ember hunyt el.
Minden év október 23-án az 1956-os hősökre emlékezünk.
A Magyarországi központi programok ma
Budapesten és Zalaegerszegen lesznek.
Vajdaságban is több településen
tartanak megemlékezéseket
a 1956-os hősök emlékére.
Ma reggel Budapesten a Parlament előtti
Kossuth Lajos téren kezdődtek a programok
a zászlófelvonással.
Az Országházban ma délelőtt 10 órától
délután 16 óráig meg lehet tekinteni
a Szent Koronát.
Ma egész nap ingyenesen látogatható
a Terror Háza Múzeum,
ahol a Hősök falánál bárki gyertyát gyújthat.
Ma egész Magyarország területén
és a határon túl is tartanak koszorúzásokat,
megemlékezéseket az 1956-os hősök emlékére.
Magyarországon október 23-a nemzeti ünnep.
A vajdasági központi eseményt
tegnap tartották meg Szabadkán
a Jadran Színpadon.
Tegnap október 22-e, szombat volt.
A tegnapi eseményen Pásztor István
mondott ünnepi beszédet.
Pásztor István a Vajdasági Magyar Szövetség elnöke.


A jóság gyógyít - önkéntes vérlemezke- és őssejtdonor akciót tartottak Palicson

A LEUKA Egyesület által szervezett jótékonysági megmozdulás rendkívül sikeres volt, több mint ötvenen segítettek.

Koncertekkel, kiállítással és tribünnel népszerűsítették az őssejt donorság fontosságát. Tóth Demek Melinda a szervezet alapítója néhány éve maga is megküzdött a leukémiával, rajta is az őssejtekkel való terápia segített.
„Donorra nagyon sok szükség van, Szerbiának kilencezer van, ami borzasztóan kevés, Szabadkának a mai napig hetvenhat volt.”
Dr. Pásztor Bálint, a szabadkai Városi Képviselő-testület elnöke teljes mellszélességgel kiállt az ügy mellett, azt mondta, reméli segíthet abban, hogy minél több emberhez eljusson az információ.
„Úgy tudtam ebben segíteni, és mindannyian közösen úgy tudunk segíteni, hogy beszélünk erről a betegségről és arról, hogy ez ugyan halálos betegség, de legyőzhető. A LEUKA Egyesület vezetőinek a példája is azt bizonyítja, hogy ez legyőzhető betegség, de ehhez őssejtdonorokra van szükség.”
Voltak, akik a közösségi oldalról szereztek hírt az akcióról.
Kristina Tokodi Križan donor: „Sajnos a családban van leukémiás beteg és ez ösztönzött arra, hogy eljöjjek.”
A donorok egy injekciót kapnak, és pár perc alatt véget ér a beavatkozás, egyáltalán nem komplikált procedúra. Sokakat csak regisztráltak az adatbázisba.
Magosi Ádám donor: „A Pannon Televízióban láttam, és úgy gondoltam, ha embertársainknak szüksége van arra, hogy ilyen módon aktivizáljuk magunkat mi, akik egészségesek vagyunk, akkor egy ilyen egyszerű lépést miért ne tennék meg és miért ne venném a fáradságot.”
Ezen kívül még öt ilyen jótékonysági rendezvényt szerveznek majd különböző városokban. A Jóság gyógyít akció keretében Palicson pénteken 51 donort regisztráltak.

Önkéntes vérlemezke- és őssejtdonor akciót tartottak Palicson

Tegnap önkéntes vérlemezke- és őssejtdonor akciót tartottak Palicson.

Tegnap augusztus 6-a, péntek volt.
Az önkéntes vérlemezke- és őssejtdonor akciót
a LEUKA Egyesület szervezte meg.
Az akció neve a Jóság gyógyít volt.
A leukémiás emberek segítésére szervezték meg tegnap
a jótékonysági akciót.
A leukémia 1 nagyon súlyos betegség.
A leukémiába az ember bele is halhat.
A leukémiás ember meg is gyógyulhat
más emberek segítségével.
Tegnap a jótékonysági akción jelentkezni lehetett
önkéntes vérlemezke- és őssejtdonornak.
Az akció nagyon sikeres volt, mert több mint
50 ember jelentkezett donornak.
A donorok tudják megmenteni a leukémiás emberek életét.
Szerbiában 9 ezer donor van, ami nagyon kevés.
A donorok 1 injekciót kapnak és pár perc alatt
vége van a vizsgálatnak.
Az embereknek, akik donoroknak jelentkeznek
pár perces a vizsgálat, de a leukémiás embereket
így akár meg is menthetik.
Tegnap koncertekkel, kiállításokkal népszerűsítették
az őssejt donorság fontosságát Palicson.


A magyar szabadságharc hőseire emlékeztek Palicson

Az eseményt a palicsi Magyar Művelődési Központ épületében tartották meg.

Palicson is megemlékeztek az 1848/49-es magyar forradalom és szabadságharc hőseiről. Megtelt a palicsi Magyar Művelődési Központ az 1848/49 forradalom ünnepi megemlékezése alkalmából. Bustin László: „A magyarságunkat gyakorolhatjuk, a magyar nyelvet és a kultúrát.”
Az ünnepségen közreműködött a palicsi Magyar Művelődési Egyesület mellett, Bakos Árpád népzenész, Csonka Ferenc és zenekara, valamint Kis Miskolci Diána énekes is. Csiszár Molnár Anna, elnök, Palicsi Magyar Művelődési Egyesület: „Elsősorban a mi egyesületünkben a gyermekek iránt vagyunk nagyon elkötelezettek. Nagyon fontos, hogy számukra mindazokat a hagyományokat és történelmi tényeket átadjuk, ami magyarságunknak az alapja.”
A palicsi Magyar Művelődési Központban ez volt az első rangos esemény. Dr. Pásztor Bálint, köztársasági parlamenti listavezető, VMSZ: „A hősök azok, akikre fellehet nézni és akiktől bátorságot és ötleteket lehet meríteni a jelenre és a jövőre vonatkozóan. Itt Palicson ez különösen jelentős ugyanis egy olyan településről van szó, akiknek nagyon komoly a múltjuk és próbálunk tenni annak érdekében, hogy komoly legyen a jelen és a jövője is. Ez a művelődési ház az egyik legjobb bizonyítéka ennek.”
Dr. Pásztor Bálint hozzátette, március tizenötödike a bátorságot jelenti, az ifjak bátorságát, ami minden magyar embert jellemez.

Palicson is megemlékeztek az 1848/1849-es magyar forradalom és szabadságharc hőseire.

Az 1848/1849-es magyar forradalom
és szabadságharc ünnepi megemlékezése
Magyarországon minden évben
március 15-én van.
Magyarországon ez a nap nemzeti ünnep.
Vajdaságban is megemlékeznek minden évben
a magyar forradalom és szabadságharcról.
Palicson tegnap tartották meg az ünnepi megemlékezést.
Tegnap március 12-e, szombat volt.
A rendezvényt a palicsi Magyar Művelődési Központ
épületében tartották meg.
A palicsi Magyar Művelődési Központ épülete
teljesen megtelt ünneplő emberekkel.
Az ünnepi műsorban részt vett
a palicsi Magyar Művelődési Egyesület tagjai,
Bakos Árpád népzenész,
Csonka Ferenc és zenekara,
valamint Kis Miskolci Diána énekes is.
A palicsi Magyar Művelődési Központban
ez volt az első nagy esemény.


Ma van Szent István napja, a magyar államalapítás ünnepe

Ez az egyik legrégebbi magyar ünnepnap, a keresztény magyar állam alapításának és ezeréves folytonosságának emléknapja. Idén a programok egy része elmarad a koronavírus-járvány miatt.

Uralkodása idején István még augusztus 15-ét, Nagyboldogasszony napját avatta ünneppé, élete végén pedig ezen a napon ajánlotta fel az országot Szűz Máriának, majd 1038-ban ezen a napon halt meg. Az ünnep dátumát Szent László király tette át augusztus 20-ára, mert 1083-ban VII. Gergely pápa hozzájárulásával ekkor emeltették oltárra I. István relikviáit a székesfehérvári bazilikában, ami szentté avatásával volt egyenértékű.
Budapesten ma reggel 8-tól a Parlament előtt került sor a zászlófelvonásra és az ünnepélyes tisztavatásra. Ezt követően az Összetartozás Emlékhelyének átadása következik kulturális műsor keretében, beszédet mond Orbán Viktor miniszterelnök. Délután a bazilikában megtartják a szentmisét, a Szent Jobb-körmenet helyett ereklyés áldást kapnak a hívek. A budapesti Mesterségek Ünnepének részeként a kézműves programok hét vidéki helyszínre költöznek. Ugyancsak az ünnephez kapcsolódóan az Erkel színházban bemutatják a Puskás, a musical című nagyszabású zenés színházi produkciót Szente Vajk rendezésében. Az esti látványos tűzijáték ugyanakkor, mivel túl nagy tömeget vonz, elmarad Budapesten. A vidéki településeken, a korábbiaknál visszafogottabban, de ugyancsak megemlékeznek államalapító Szent Istvánról, a Balatonnál például több helyen is lesz tűzijáték, fényfestés vagy éppen lézershow.
Vajdaságban Kúlán 18 órakor a Szent-György templomban ünnepi szentmisét tartanak, és megszentelik a felújított Szentháromság-szobrot. Palicson azonban nem lesz klasszikus augusztus 20-ai ünneplés. A korábbi években a Vigadó előtt tartott műsor most a TV-képernyőre költözik. A Pannon Televízióban 18 órától vajdasági művészek előadásában láthatnak zenés-táncos-irodalmi összeállítást. Emellett reggel 8-tól nálunk is követhető a budapesti tisztavatás, 20:35-től pedig az István, a király című rockoperát sugározzuk.

Ma van Szent István napja

Ma van Szent István napja, vagyis a magyar államalapítás ünnepe.

Ma augusztus 20-a,
csütörtök van.
Szent István 1 király volt
Magyarországon.
István király alapította meg
a keresztény
magyar államot.
István királyt halála után
szentté avatták
Magyarországon.
Szent István napja,
vagyis a magyar államalapítás
a legrégebbi magyar
ünnepnap.
Minden év augusztus 20-án
nagy ünnepségek vannak
egész Magyarországon.
Idén sok Szent István napi
ünnepség elmarad
a koronavírus-járvány miatt.
Idén 2020 van.
Budapesten ma reggel
8 órától kezdődtek
a Szent István-napi
programok.
Ma az esti tűzijáték
elmarad Budapesten.
Budapest Magyarország fővárosa.
Ma Vajdaságban is tartanak
kisebb Szent István-napi
ünnepségeket.
Ma este 6 órakor
Kulán lesz ünnepi szentmise
a Szent-György templomban.
Kúla 1 város Vajdaságban.
Ma Palicson is elmaradnak
az augusztus 20-ai
ünnepségek.
A Pannon Televízióban
ma este 6 órától
Szent István-napi
zenés, táncos, irodalmi
műsorokat lehet nézni.
A Pannon Televízióban
ma este 20:35-től
az István, a király című
rockoperát lehet nézni.


Egy éve történt a belgrádi iskolai mészárlás

Egy évvel ezelőtt, 2023. május 3-án gyászba borult Szerbia. Ezen a napon történt ugyanis az az iskolai lövöldözés a belgrádi Vladislav Ribnikar Általános Iskolában, amelyben 9 gyermek és egy felnőtt vesztette életét.

Tavaly május 3-án egy 13 éves fiú reggel fél 9-kor, apja fegyverével nyitott tüzet a biztonsági őrre, aki testével védte a Vladislav Ribnikar iskola tanulóit. Ezt követően az elkövető diáktársaira lőtt. A hatóság nagy erőkkel vonult a helyszínre.
A szülők, miután értesültek az esetről kétségbeesetten rohantak az iskolához. Egyesek megnyugodhattak, másokkal azonban borzalmas híreket közöltek. Nyolc gyermek és a biztonsági őr a helyszínen életét vesztette, egy további sérült kislány pedig napokkal később hunyt el.
A kiskorú elkövető, K. K. feladta magát, büntetőjogi felelősségre azonban nem vonható. A belgrádi gyermekek és fiatalok neurológiai és pszichiátriai klinikáján helyezték el, apját pedig őrizetbe vették a tragédia napján. Kiderült, hogy a támadás előre eltervezett volt, a fiú részletes leírást készített arról, miként és milyen sorrendben öli majd meg társait. Az elkövetőt végül tanúként hallgatták ki az édesapja, Vladimir K. elleni eljárásban, akit súlyos közbiztonság elleni bűncselekmény elkövetésével gyanúsítanak. A nyomozás során kiderült, hogy az apa lövészetre is járatta gyermekét. Mivel kiskorú nem vehet részt ilyen oktatáson, így a lövölde vezetője ellen is eljárás indult.
Az iskolai lövöldözés az egész országot lesújtotta. Az iskolában 2023. május 21-ig szünetelt a tanítás, akkor a diákok szülei egy pszichiátert és egy neuropszichiátert is bevontak a munkába, hogy a gyermekek fel tudják dolgozni a történteket. A tragikus esetet követően a belügyminiszter elrendelte, hogy Szerbia minden oktatási intézményében rendőrök felügyeljék a rendet.
Két nappal az eset után a szerb kormány elfogadta a lőfegyverek, lőszerek leadására vonatkozó intézkedést. Bárki következmények nélkül leadhatta illegálisan tartott fegyverét, a legálisan tartott fegyverek tárolására pedig szigorúbb szabályok vonatkoznak azóta.

1 éve történt a belgrádi iskolai gyilkosság

Egy évvel ezelőtt, 2023. május 3-án történt a belgrádi iskolai gyilkosság.

Ezen a napon történt 1 évvel ezelőtt
az iskolai lövöldözés
a belgrádi Vladislav Ribnikar Általános Iskolában.
Az iskolai lövöldözésben 9 gyermek és 1 felnőtt
vesztette életét egy évvel ezelőtt.
Tavaly május 3-án egy 13 éves fiú reggel fél 9-kor,
apja fegyverével lelőtte az iskola
biztonsági őrét, majd a fiú diáktársaira is lőtt.
A helyszínen nagyon sok rendőr vonult ki.
Az elhunyt gyermekek szüleit borzasztó hír érte.
Kiderült, hogy a támadás előre eltervezett volt.
A 13 éves fiú részletes leírást készített arról,
hogyan és milyen sorrendben öli majd meg társait.
A fiút, mivel még nem töltötte be a 18 évet,
nem lehet börtönbe zárni.
A fiút a belgrádi gyermekek és fiatalok
neurológiai és pszichiátriai klinikáján helyezték el.
Az iskolai lövöldözés az egész országot megdöbbentette.
A tragikus eset után Szerbiában minden iskolában
rendőrök felügyelték a rendet.
Az egész ország gyászolt a tragikus eset után.


Mától lehet elektronikusan jelentkezni a felvételire

Szerbiában mától elektronikusan jelentkezhetnek a felvételi vizsgára azok a nyolcadikosok, akik olyan oktatási intézménybe szeretnének iratkozni a 2020/2021-es tanévben, ahova külön vizsga szükséges.

A jelentkezés április 7-ig tart. A regisztrációt a végzős általános iskolások szülei, rokonai vagy törvényes gyámjai nyújthatják be. Az elektronikus úton történő jelentkezést az országban lévő rendkívüli állapot miatt vezették be.
A részletekről és a jelentkezés menetéről a prijavazaprijemni2020.mpn.gov.rs honlapon tudhatnak meg többet.

A mai naptól lehet elektronikusan jelentkezni a felvételire Szerbiában.

Ma március 31-e,
kedd van.
Elektronikus jelentkezés
az interneten keresztül történik.
Azok a 8. osztályt fejező diákok
tudnak elektronikusan jelentkezni
a felvételire, akik olyan középiskolába
akarnak iratkozni, ahol külön vizsgát kell írni.
A 2020-as és 2021-es tanév
felvételijére lehet mától
elektronikusan jelentkezni.
A felvételi való jelentkezés
április 7-ig tart.
A 8. osztályt fejező diák
szülei, rokonai
vagy törvényes gyámjai
tudják kitölteni és elküldeni.
a jelentkezést
Még több információt
az felvételire való
elektronikus jelentkezésről
ezen az internetes oldalon lehet olvasni:
prijavazaprijemni2020.mpn.gov.rs
Ezt kell beírni az internet keresőjébe.


Ma van az ortodox karácsony böjtje

Az ünnepi tölgyfaágak vágása már hajnalban megkezdődött Szerbia-szerte.

Már a hajnali órákban megérkeztek a pravoszláv hívek a makkhetesi erdőbe, hogy badnjakot, vagyis tölgyfaágat vágjanak. A több évszázados hagyomány szerint karácsony böjtjén, még napfelkelte előtt a pravoszláv családok férfi tagjai a lakóhelyükhöz közeli erdőkbe mennek tölgyfaágat vágni. A badnjak karácsonykor az ünneplő család otthonát díszíti.
Mladen Perić: „Korán reggel érkeztünk. Ez számunkra a karácsony előtti nap, amikor eljövünk a badnjakért. A tölgyfa, mint szent fa, fontos szimbólum számunkra, pravoszlávok számára. Ezen a napon korán kell kelni, kivágjuk a badnjakot, amit később a beviszünk a házba.”
Az ortodox hívők számára a badnjak jelképezi a szent fát. A néphiedelmek szerint a badnjak azt a faágat szimbolizálja, amelyet egykoron a pásztorok ajándékoztak a kis Jézusnak, amivel József tüzet gyújthatott a hideg barlangban, ahol Krisztus megszületett.
Boško Gagić: „A szokás az, hogy a badnjakot a napfelkelte előtt vágják le, amit, ahogy látják, mi tiszteletben tartottunk. A badnjak vágásának szokása az, hogy az ember a legközelebbi komákkal, barátokkal, testvérekkel megy. A badnjakot, ahogy mondani szokás, egy suhintásra kell levágni, bár a srácok kicsit alulteljesítettek a kora reggeli időben, de nincs gond, van lehetőség gyakorlásra, és a fejszéink nem voltak teljesen élesek.”
A kivágott tölgyfaágakat Dragan Stokin pravoszláv pap szentelte meg.
Dragan Stokin, pravoszláv pap, Szabadka: „Amikor egy ember áldottan él, amikor az Isten igéje szerint él az ember, akkor élete teljesen más minőséggel bír, akkor az élete valóban értelmet nyer. Nincs sem bűn, sem értelmetlenség, így nincs egzisztenciális konfliktus, nincs szerencsétlenség, és így tovább. Áldott ünnepeket kívánok!”
Az ortodox hívők január hetedikén, vasárnap ünneplik karácsony napját és a megváltó eljövetelét.

Ma van az ortodox karácsony böjtje

Ma január 6-a, szombat van.
Ma már a hajnali órákban megkezdődött
az ünnepi tölgyfaágak vágása egész Szerbiában.
Az ortodox hívek a makkhetesi erdőbe mentek ma,
hogy badnjakot, vagyis tölgyfaágat vágjanak.
Az ortodox híveknél nagyon régi hagyomány,
hogy karácsony böjtjén tölgyfaágat vágjanak.
A hagyomány szerint karácsony böjtjén,
még napfelkelte előtt a pravoszláv családok férfi tagjai
a lakóhelyükhöz közeli erdőkbe mennek tölgyfaágat vágni.
A badnjak karácsonykor az ünneplő család otthonát díszíti.
Az ortodox hívők számára a badnjak jelképezi a szent fát.
Úgy tartják, hogy a badnjak azt a faágat jelenti,
amelyet a pásztorok ajándékoztak a kis Jézusnak.
József ezzel a faággal tüzet gyújthatott a hideg barlangban,
ahol Krisztus megszületett.
A kivágott tölgyfaágakat Dragan Stokin pravoszláv pap szentelte meg.
Az ortodox hívők január 7-én, vasárnap ünneplik
karácsony napját és a megváltó eljövetelét.
Január 7-e holnap lesz.


Tiodorović: Hétfőn jöhet a teljes távoktatás

A távoktatásra történő teljes áttérés már a jövő hétfőn lehetséges.

A szakértők értékelésére várnak, de mindenképpen az lesz az első következő intézkedés, hogy az iskolák áttérnek az online oktatásra - mondta dr. Branislav Tiodorović, a válságstáb tagja. Hozzátette, Európa egyetlen országa sem vezetett be egyszerre minden intézkedést. Mindenki fokozatosságra törekedett, és így érte el a legtöbbet. Kezdődik azzal, amit végre kell hajtani, és jól is fogják megvalósítani, majd ezt fokozatosan kiterjesztik mindenre. Meg kell tennünk, sok a beteg, sok a haláleset, és ezt csökkenteni kell - fejtette ki Tiodorović.

Hétfőn jöhet a teljes távoktatás

Az iskolák már jövő hétfőtől áttérhetnek a teljes távoktatásra.

Ezt Dr. Branislav Tiodorović,
a szerbiai válságstáb tagja mondta.
Dr. Branislav Tiodorović elmondta,
hogy sok a koronavírusos beteg
Szerbiában, ezért kell a szigorítások bevezetése.
Jövő hétfő október 25-e lesz.
Teljes távoktatás azt jelenti,
hogy a tanulók otthonról, az interneten keresztül tanulnak.


Sokan veszik fel az influenza elleni védőoltást

Óriási az érdeklődés az influenza elleni védőoltás iránt Szerbiában. Nem egész két hét alatt 244 ezer adagot adtak be.

Dr. Darija Kisić Tepavčević, a Batut Közegészségügyi Intézet igazgatóhelyettese elmondta, egyelőre mindenhol van elég vakcina, de amennyiben hiány lesz, vesznek még. A szakember megismételte: az influenza komoly betegség, a koronavírussal együtt pedig súlyos kimenetele is lehet. A védőoltást elsősorban a 65 éven felülieknek és a krónikus betegeknek ajánlják.

Sokan veszik fel az influenza ellen védőoltást

Nagyon sokan veszik fel az influenza elleni védőoltást Szerbiában.

2 hét alatt több mint
244.000 influenza elleni
vakcinát adtak be
az embereknek
Szerbiában.
A vakcina ugyanaz,
mint a védőoltás.
Jelenleg mindenhol
van elég vakcina
az országban.
Ha kevés vakcina
marad, akkor még több
védőoltás lesz vásárolva.
Az orvosok azt mondják,
hogy az influenza is
1 komoly betegség.
Az influenza 1 megfázásos
betegség.
Az orvosok szerint
ha az ember elkapja
az influenzát és
a koronavírust is,
akkor az nagyon veszélyes
betegséggé alakulhat ki.
Az influenza elleni
védőoltás főleg
a 65 évnél idősebb
embereknek,
és a krónikus betegeknek
ajánlott.
Krónikus beteg
például a szívbeteg,
a cukorbeteg,
vagy az az ember,
akinek magas a vérnyomása.


Virágba borult a magyarkanizsai piac

Sokféle virág volt kapható, de a halottak napjára és a mindenszentekre való tekintettel főként krizantémot és koszorúkat lehetett vásárolni. Emellett az árusok mécsesek sokaságával is várták a vásárlókat.

A horgosi Özvegy Zsuzsannáék standján is hatalmas volt a színkavalkád. 14 féle virággal érkezett a magyarkanizsai piacra és mérettől függően 80 dinártól 400 dinárig lehetett náluk vágott virágot, csokrot, ikebanát vásárolni: „Legjobban a nagyfejűket keresik, a cremistet, valamint megy a csokros is ilyenkor már, főleg a fehérek, sárga, valamint az ikebana bármelyik fajtája, ilyenkor mindegyiket viszik.”
A tornyosi Kecskeméti virágkertészet közel 1000 darab cserepes krizantémot kínált a piacon. A különböző fajta krizantémok ára nagyságtól függően 50 dinár 400 dinár között mozgott.
Kopasz Tamás, árus: „Legjobban mennek a nagy virágúak, mindenféle színnel kint vagyunk, az emberek leginkább a színes virágokat keresik. A mai napon körülbelül 100-150 vásárlónk volt eddig, de ma várjuk még a többséget, még úgy 300 vásárlót körülbelül várunk.”
Mécsesből sem volt hiány a magyarkanizsai piacon, a Lipták házaspárnál már hetek óta kaphatóak a különböző méretű és színű mécsesek is: „20 dinártól egészen 300 dinárig vannak. Az olajmécsest keresik legjobban és a betéteket. Szép tükrösek is vannak.”
Szélpál Piroska különböző mécseseket és saját kezűleg készített koszorúkat is kínált a piacon: „Élő alapon művirágot csinálok, meg a fiaméknak segítek a mű koszorúkat árulni. Nálam a koszorúk 600 dinártól 1000 dinárig voltak, de most már csak 1000 dinártól felfelé maradtak, a többit eladtam, száz darabot biztosan.”
Akiknek még nem sikerült megvenni a tervezett virágokat, mécseseket, azok pénteken, szombaton és vasárnap délelőtt is megtehetik még a magyarkanizsai piacon.

Sokféle virág kapható a magyarkanizsai piacon

Sokféle virágot és mécsest is lehet vásárolni a magyarkanizsai piacon.

Magyarkanizsa 1 város
és község Vajdaságban.
A magyarkanizsai
piacon sokféle virágot,
de főleg krizantémokat
és koszorúkat lehet vásárolni,
mindenszentek és
halottak napja
alkalmából.
November 1-jén,
vasárnap lesz
mindenszentek.
November 2-án,
hétfőn lesz
halottak napja.
Virágszálakat
és cserepes virágokat is
lehet vásárolni
a magyarkanizsai piacon.
Sok helyen 80 dinártól
egészen 400 dinárig lehet
különböző virágokat
vásárolni a magyarkanizsai
piacon.
Mécsest is nagyon sokan
vásárolnak mindenszentek
és halottak napja
alkalmából.
A magyarkanizsai piacon
20 dinártól egészen
300 dinárig lehet
mécsest vásárolni.
Sok fajta mécses közül
lehet válogatni
a magyarkanizsai piacon.
Aki még nem vásárolt
virágot vagy mécsest
mindenszentekre vagy
halottak napjára,
az még megteheti
péntek, szombat
és vasárnap délelőtt is
a magyarkanizsai piacon.


Hétfőtől számos vajdasági településen lehet vért adni

A véradási akció részleteit a budidavalackrvi.com oldalon találják.

A tartományi transzfúziós intézet értesítése szerint hétfőtől számos vajdasági településen lehet vért adni. Hétfőn egyebek mellett Nagykikindán várják a véradókat a Vöröskereszt épületébe a délelőtti órákban, de megszervezik az önkéntes véradást Verbászon és Inđiján is. Újvidéken több helyszínen lehet vért adni a jövő héten, emellett Zomborban, Szenttamáson és Nagybecskereken is.

Hétfőtől véradási akciókat szerveznek Vajdaságban

Hétfőtől több vajdasági településen is véradási akciót szerveznek

Hétfő december 6-a, holnap lesz.
Hétfőn Nagykikindán lesz véradási akció
a délelőtti órákban
a nagykikindai Vöröskereszt épületében.
Hétfőn megszervezik a véradási akciót
Verbászon és Inđiján is.
Jövő héten, Újvidéken is lehet vért adni
több helyszínen.
Zomborban, Szenttamáson és Nagybecskereken is
szerveznek jövő héten önkéntes véradási akciót.
A véradás fontos dolog.
Egy véradással 3 másik ember életét lehet megmenteni.
Vért adhat minden nagykorú egészséges ember.
Nagykorú az, aki betöltötte a 18. életévét.
Még több információt a jövő heti
önkéntes véradási akciókról a következő
internetes oldalon lehet olvasni:
 budidavalackrvi.com


Új nyílászárókat kapott a hajdújárási iskola

Kicserélték a nyílászárókat a hajdújárási általános iskolában. Az oktatási intézményben 38 ablak és több ajtó újult meg a Tartományi Oktatási Titkárság pályázatán nyert eszközökből.

Modern, új ablakok kerültek a hajdújárási általános iskola épületére. Jelenleg 109 diák jár ide, akik immár még jobb körülmények között vehetnek részt az oktatásban - mondta Szűcs Anna igazgató.
„Nem marad más számomra, mint hogy megköszönjem a Tartományi Oktatási Titkárságnak azt, hogy ezek a munkálatok időben és tisztességesen lezajlottak és szeptember elsejével a tanulóink szép iskolában, új ablakokkal, olyan ablakokkal kezdhették a tanévet, amelyek nem veszélyesek az egészségükre.”
Dr. Pásztor Bálint, a szabadkai Városi Képviselő-testület elnöke elmondta, 1 millió 270 ezer dinár értékű volt a beruházás.
„Egyébként néhány évvel ezelőtt a tetőszerkezet is ugyanennek a titkárságnak köszönhetően került javításra, felújításra. Azt is fontosnak tartom elmondani, hogy a nyílászárók cseréjének a munkálatait egy hajdújárási vállalkozó cég végezte. Ez mindenképpen fontos és megbizonyosodtunk arról, hogy a munka jó minőségben került elvégzésre a 109 gyerek örömére, akik itt, Hajdújáráson a Petőfi Sándor Általános Iskolában folytatják a tanulmányaikat.”
A tartományi oktatási titkárság februárban oktatási és nevelési intézmények felújítására hirdetett meg pályázatot, amelyre több mint 210 intézmény jelentkezett. A pályázatot 91 millió dinár értékben hirdették meg.
Szakállas Zsolt tartományi oktatási titkár: „Elmondhatom, hogy az elmúlt négyéves időszakban a tartományi oktatási titkárság mintegy négy és fél millió dinárral támogatta a hajdújárási iskola felújítását, úgy a központi épületnek, mint a kihelyezett tagozatnak a felújítását is.”
Szakállas Zsolt elmondta, jövőre is több pályázatot hirdet a tartományi oktatási titkárság különböző iskolák épületeinek felújítására. A tartományi oktatási titkár hangsúlyozta, az év végéig egy pályázatot írnak ki, amely elsősorban az iskolák mellékhelyiségeinek renoválására vonatkozik.

Kicserélték a nyílászárókat a hajdújárási iskolában.

Nyílászáró például az ablak, az ajtó.
Hajdújárás 1 falu Vajaságban.
A hajdújárási iskola neve
a Petőfi Sándor Általános Iskola.
A hajdújárási iskolában 38 ablak lett kicserélve.
A hajdújárási iskolában több ajtó is ki lett cserélve.
Ezek az ablakok és ajtók modernek és szépek.
Ezek az ablakok és ajtók biztonságosak.
Az új ablakokat és ajtókat a nyáron
cserélték ki a hajdújárási iskolában.
Így a tanulók már az új és modern ablakokkal
és ajtókkal tudták megkezdeni az iskolát.
A hajdújárási iskolába 109 tanuló jár.
A tartományi oktatási titkárság adta a pénzt
a hajdújárási iskolának az ablakok és ajtók cseréjéhez.
A tartományi oktatási titkárság
a vajdasági általános és középiskolákat támogatja.
Dr. Pásztor Bálint elmondta, hogy
korábban a tető is ki lett cserélve a hajdújárási iskolában.
Akkor is a tartományi oktatási titkárság
támogatta az iskolát.
Dr. Pásztor Bálint 1 politikus.
Dr. Pásztor Bálint azt is elmondta,
hogy az iskola ablakainak és ajtóinak a cseréjét
1 hajdújárási vállalat végezte.


Szeptemberben folytatódik a Vedd el a számlát, és nyerj! nyereményjáték

Kézhez kapták a lakácskulcsokat a Vedd el a számlát, és nyerj! játék 5. fordulójának nyertesei.

Erža Matušnak és Veran Bakračevićnek Siniša Mali szerb pénzügyminiszter adta át a kulcsokat. Bejelentette, hogy a számlás nyereményjáték szeptemberben folytatódik. Az eddig beszkennelt 100 millió számla játékban marad.
A Vedd el a számlát, és nyerj! játék elmúlt öt fordulójában összesen 10 belgrádi lakást sorsoltak ki. A pénzügyminiszter arra kért mindenkit, vegyenek részt a játékban, és járuljanak hozzá a szürkegazdaság elleni küzdelemhez.

Szeptemberben folytatódik a Vedd el a számlát és nyerj! nyereményjáték

Szeptemberben folytatódik a Vedd el a számlát, és nyerj! nevű nyereményjáték Szerbiában.
Ezt Siniša Mali, szerb pénzügyminiszter jelentette be.
Tegnap kézhez kapták a lakáskulcsokat
a Vedd el a számlát, és nyerj! játék
ötödik fordulójának nyertesei.
Tegnap március 1-je, szerda volt.
A nyereményjáték 5. fordulójában is
két belgrádi lakást lehetett nyerni.
A lakásokat Erža Matuš és Veran Bakračević nyerte.
Nekik Siniša Mali adta át a lakáskulcsokat.
Szeptemberben folytatódik a nyereményjáték,
amelyben az eddig beküldött 100 millió számla is
játékban marad.
A nyereményjáték elmúlt 5 fordulójában
összesen 10 belgrádi lakást sorsoltak ki.
A szerb pénzügyminiszter arra kért minden lakost,
hogy vegyenek részt a játékban.
A játék célja a szürkegazdaság elleni küzdelem.
Szürkegazdaság az, amikor például 1 vállalat
nincs bejelentve az állam felé,
ezért nem fizetnek adót.
A szürkegazdaságban nem adnak számlát a vásárlóknak.
A Vedd el a számlát, és nyerj! nyereményjátékban
a számlákat továbbra is
mobilos alkalmazáson keresztül kell majd küldeni.


Nyugdíjasok figyelmébe!

Februártól nyílik lehetőség jelentkezni a gyógyfürdők ingyenes igénybevételére. A kisnyugdíjasok kérhetik.

Rendszeresek, biztosak és stabilak lesznek idén a nyugdíjjuttatások - ígéri a Nyugdíj- és Rokkantbiztosítási Alap PR-igazgatója, Jelica Timotijević. A közmédia vendégeként elmondta, a januári nyugdíj 12,1 százalékkal lesz magasabb, így az idősek legalacsonyabb juttatása 20.631, a legmagasabb pedig 190.023 dinár lesz. A mezőgazdasági nyugdíjak esetében a legalacsonyabb összeg 16.220 dinár.
Megemelték a temetkezési költségek megtérítésének összegét is, ez most majdnem 57 ezer dinár.
Az illetékes azt is elmondta, hogy februárban hirdetik meg a nyugdíjasoknak a díjmentesen igénybe vehető 10 napos gyógyfürdőben való tartózkodás pályázatát. Azok az idősek jelentkezhetnek, akik az átlagnyugdíjnál, azaz mintegy 30 ezer dinárnál kevesebb havi juttatást kapnak.

Nyugdíjasok figyelmébe!

Februártól jelentkezhetnek a szerbiai nyugdíjasok az ingyenes gyógyfürdőzésre.

Összesen 10 napos lesz az ingyenes gyógyfürdőzés,
amire a szerbiai kisnyugdíjasok jelentkezhetnek.
Kisnyugdíjas az a személy, akinek
a nyugdíja kevesebb mint 30 ezer dinár.
Januártól egyébként 12,1 százalékkal
lesz magasabb a nyugdíj.
Így az idősek legalacsonyabb nyugdíja
20.631 dinár, a legmagasabb nyugdíj pedig
190.023 dinár lesz.
A mezőgazdasági nyugdíjasok esetében
a legalacsonyabb összeg 16.220 dinár lesz.


Pünkösd napját ünnepeljük

Pünkösd napját ünneplik a keresztény egyházak. A húsvéti időszakot lezáró ünnepen a keresztények a Szentlélek eljövetelére, az egyház alapítására és az egész világra kiterjedő missziós munka kezdetére emlékeznek.

Az ünnep alkalmából Kárpát-medence-szerte ünnepi szentmiséket, istentiszteleteket, zarándoklatokat, körmeneteket tartanak.
Vajdaságban Ludason ünnepi szentmise lesz a Szent Katalin-templomban és körmenet.

Pünkösd vasárnapján a doroszlói Szentkúton ünnepi zarándoklat zajlik. A program szerint reggel fél 10-től rózsafüzér imádságra várják a híveket. 10 órától ünnepi szentmise kezdődik.
Május 29- én, pünkösd hétfőjén a Bezdáni Hidak civil szervezetnek köszönhetően gyermeknappal egybekötött kézműves, játékos foglalkozást tartanak, 17 órától a Helyi közösség nagytermében. A foglalkozás után finom falatokkal jutalmazzák a résztvevő
gyerekeket.
Erdő Péter bíboros, prímás, esztergom-budapesti érsek az esztergomi bazilikában mutat be szentmisét fél 11-kor.
Balog Zoltán püspök, a Magyarországi Református Egyház zsinatának lelkészi elnöke 10 órától Budapesten, a Hold utcai templomban hirdet igét.
Fabiny Tamás püspök, a Magyarországi Evangélikus Egyház elnök-püspöke a Svájci Magyar Nyelvű Protestáns Gyülekezetek Szövetségének meghívására a svájci Hasliberg Hohfluh gyülekezetében szolgál igehirdetéssel.

Pünkösd napját ünnepeljük

Pünkösd napját ünneplik ma a keresztény egyházak.

Ma május 28-a, vasárnap van.
Pünkösd a húsvéti időszakot lezáró ünnep.
Ezen a napon a keresztények
a Szentlélek eljövetelére,
az egyház alapítására emlékeznek.
Az ünnep alkalmából ma minden keresztény templomban
ünnepi szentmiséket, körmeneteket tartanak.
Vajdaságban Ludason ünnepi szentmise lesz
a Szent Katalin-templomban és körmenet.
Május 29-én, pünkösd hétfőjén
a Bezdáni Hidak szervezet
gyermeknapot és kézműves,
játékos foglalkozást tart.
Hétfő május 29-e, holnap lesz.
A foglalkozások délután 5 órától
a Helyi közösség nagytermében kezdődnek.
A foglalkozás után finom falatokkal jutalmazzák
a résztvevő gyerekeket.


Jelentkezzen őssejtdonornak Szabadkán!

Második éve lehet regisztrálni az Őssejtdonorok Országos Jegyzékébe a Szabadkai Félmaratonon.

Szabadka Város, a Szabadkai Félmaraton és a Leuka, az Őssejtdonorok Jegyzékével együttműködve szervezi meg az Őssejtdonorok Országos Jegyzékébe történő regisztrálást. Az őssejt adományozási eljárás hasonló a véradáshoz, egyszerű és fájdalommentes. A Félmaratonra történő regisztrációs helyszínen tudnak jelentkezni, a Korzón található Hadseregotthonnál, szombaton 17 és 20 óra között, vagy vasárnap 8.30 és 13 óra között.

Jelentkezzen őssejtdonornak Szabadkán!

Második éve lehet jelentkezni őssejtdonornak Szabadkán.

A Szabadkai Félmaraton programjaként lehet jelentkezni
az Őssejtdonorok Országos Jegyzékébe.
Az őssejt adományozása hasonló a véradáshoz.
Az őssejt adományozása is egyszerű és nem fáj.
A Szabadkai Félmaratonra történő jelentkezési helyszínen
tudnak jelentkezni őssejtdonornak az emberek.
Ez a helyszín a Korzón található Hadseregotthonnál van.
Szombaton délután 5 óra és este 8 óra között,
vagy vasárnap délelőtt 8.30-tól délután 1 óráig
lehet jelentkezni őssejtdonornak.
Szombat augusztus 26-a, ma van.
Vasárnap augusztus 27-e, holnap lesz.
A leukémiás emberek segítésére szervezik meg
a jótékonysági akciót.
A leukémia 1 nagyon súlyos betegség.
A leukémiás ember meg is gyógyulhat
más emberek segítségével.
A donorok megmenthetik a leukémiás emberek életét.


Drágul a taxiszolgáltatás Szabadkán

Az áremelkedés az indulási és kilométerenkénti díjat is érinti. A taxisok egyébként többször is kérték már a várostól az árak változtatását, mivel az utóbbi időben jelentősen megnőtt az üzemanyagköltség is. A drágulás valószínűleg februártól érinti majd az utasokat.
A Városi Tanács döntése értelmében az eddigi 95 dináros kezdő érték helyett ezentúl 125 dinárt mutathat majd beszállásunk után a taxióra.
A megtett kilométerenkénti díj pedig az eddigi 70 dinárról 75-re emelkedik az első tarifában, míg a másodikiban 85 dinárra módosulhat. Sokak szerint egyébként is drága volt taxizni, nemhogy majd a drágítás után.
Popity András: „Nagyon drasztikusak az árak és ez borzasztó, hogy ilyen kevesek a nyugdíjak és emiatt, tényleg nagyon sokan, akik már nem bírnak kocsit hajtani, nem bírnak vezetni, és nekik nem futja ki, hogy elvigyék a taxisok, a mentősök pedig nem nagyon járnak ki, és ez tényleg nagy drágulás.”
Olyanok is akadnak, akik egyetértenek az emeléssel, hiszen az utóbbi időben mindennek emelkedett az ára.
Geza Kovač: „Taxival csak ritkán utazok, de mindennek emelkedik az ára, szóval teljesen normális, hogy a taxik ára is felmegy, ahogy mindennek.”
A szabadkai taxisok szerint mindenképp szükséges volt az árak emelése, ugyanis az üzemanyag drágulása mellett a kocsik fenntartási költségei is emelkedtek, ez pedig komoly problémát jelent a fuvarozóknak.
Zvonimir Kujundžić, taxisofőr: „Erre azért van szükség, mert az üzemanyag ára az elmúlt hónapokban emelkedett, ugyanúgy mint a többi szolgáltatás is, mint amilyen a könyvelés, a karbantartási szolgáltatások. Így természetesen az áron minimálisan igazítanunk kellett, hogy a költségeket kompenzáljunk.”
Az utasok számára viszont jó hírnek számít, hogy a várakozási díj nem változik. Egy óra továbbra is 800 dinárba kerül majd. A drágulások várhatóan februártól léphetnek érvénybe Szabadkán.

Drágul a taxiszolgáltatás Szabadkán

Szabadka Városi Tanácsa arról döntött, hogy drágulni fog a taxiszolgáltatás a városban.

Az indulási árak és a kilométerenkénti árak is
növekedni fognak a taxiszolgáltatásoknál Szabadkán.
A taxisok már többször is kérték
a várostól az árak változtatását.
Az üzemanyag ára is jelentősen megdrágult.
Ezért kérték a taxisok a szolgáltatásuk drágítását.
A drágább taxiszolgáltatásokért várhatóan
februártól kell fizetniük az utasoknak Szabadkán.
Eddig 95 dináros kezdő ára volt a taxiknak.
Februártól 125 dinárt mutathat majd
beszállásunk után a taxióra.
A megtett kilométerenkénti ár eddig 70 dinár volt.
Februártól 75 dinárra vagy 85 dinárra is
megemelkedhet a kilométerenkénti ár a taxikban.
A megkérdezett szabadkai lakosok elmondták,
hogy eddig is drága volt taxizni,
a drágítás után pedig még drágább lesz.
Van olyan lakos is, aki egyetért a taxik áremelkedésével,
mivel az elmúlt időszakba minden másnak is
emelkedett az ára.
Az utasok számára jó hír lehet,
hogy a taxikban való várakozási díj nem változik.
Egy óra továbbra is 800 dinárba kerül majd.


Hétvégén ragyogó napsütésre számíthatunk

Az elmúlt hetekben az ilyenkor megszokottnak tekinthető kellemes, napos, nyári időjárás helyett, csaknem folyamatosan esett az eső.

Az előrejelzések szerint azonban magunk mögött hagytuk a csapadékos időjárást legjavát. Legalábbis egy rövid időre. A nyári kánikulák még váratnak magukra.
A hét második felében azért még számítanunk kell felhősebb időre, sőt elszórtan csapadék is előfordulhat egyes területeken. Szerdán és csütörtökön még borongós égboltra kell készülnünk, de a nappali hőmérséklet 24 és 27 fok között alakulhat. Pénteken már 28 fokot is mérhetünk, de még ezen a napon is több felé felhők tarkíthatják az égboltot. A hétvégén azonban igazán kellemes, sőt melegnek mondható időre készülhetünk. Ragyogó napsütést jósolnak és akár a 30 fokot is elérheti a hőmérséklet. Csapadékra térségünkben nem kell számítani. A nyári időjárás egészen a jövő hétig kitart. Hétfőtől szintén többnyire napos időre készülhetünk, azonban elvétve záporok, kisebb esőzések már előfordulhatnak.

Sok napsütés várható a hétvégére

Sok napsütés és meleg időjárás várható a hétvégén térségünkben.

Az elmúlt hetekben
a nyárias időjárás helyett
hűvös és esős
időjárás volt.
Az időjárás előrejelzések
azt mutatják,
hogy egy ideig most
nem lesz esős időjárás.
A kánikulára azért még várni kell.
Szerdán és csütörtökön
még felhős lesz az ég,
de nem lesz hűvös.
Szerda és csütörtök délután
24 és 27 fok között lesz
a hőmérséklet.
Szerda június 24-e,
holnap lesz.
Csütörtök június 25-e lesz.
Pénteken még melegebb
időjárás lesz.
Péntek délután
28 fokos meleg várható,
de felhők még mindig
eltakarhatják a napot.
Hétvégén már sok
napsütés és nyárias
időjárás lesz.
Hétvége szombat
és vasárnap lesz.
Hétvégén már 30 fokos
meleg is lehet térségünkben.
Esőre nem kell számítani
a hétvégén.
A meleg időjárás
jövő hét elejéig marad.


Sokakat csábít a szabadkai medence

A kora délutáni órákban még nem volt nagy nyüzsgés a szabadkai sétaerdei medence környékén, mégis akadtak olyanok, akik kihasználták a felmelegedést. Kicsik és nagyok egyaránt csobbantak a hűs vízben.

Pálfi Nikoletta: „Itt lakok a környéken, Szabadkán. Idén először jövök, jöttünk tanulni úszni. Szeretek itt lenni, mert nyugalom van. A víz is jó, nem túl meleg, süt a nap és ez olyan kellemes.”
A csobbanni vágyókra ugyanúgy vonatkoznak a járványügyi előírások. Ezek betartásával tartózkodhatnak csak a medencék területén - mondta Dimitrioski Tamara, a Stadion Kommunális Közvállalat igazgatója: „A zárt medencénél kötelező a szájmaszk viselete, a szociális távolságtartás, a rendszeres fertőtlenítés, illetve az alapos kézmosás. Ugyanezek a szabályok vonatkoznak a nyitott medencén is.”
A közvállalat igazgatója hozzátette, az árak évek óta változatlanok. A sétaerdei medencénél a felnőtt jegy ára hétköznapokon 110 dinár, hétvégenként 150 dinár. A gyermekjegyért hétköznap 50 dinárt, míg hétvégén 100 dinárt kell fizetni. A nyugdíjasok a hét minden napján 50 dinárért válthatnak jegyet.
A Harcosok sorakozója lakótelepen található medencénél a felnőttjegy ára 200 dinár, a gyermek- és nyugdíjas jegy 100 dinárba kerül.

Sokan mennek úszni a szabadkai medencébe

A nyárias időben sokan mennek úszni a szabadkai sétaerdei medencébe.

Fiatalok és idősek is
szívesen mennek úszni
a szabadkai sétaerdei
medencébe.
A szabadkai sétaerdei
medencék területén
kötelező a szájmaszk viselése,
az emberek közötti
távolságtartás,
és a gyakori kézmosás.
Ezeket a szabályokat
be kell tartani
a nyílt és a zárt
medencéknél is.
A sétaerdei medencénél
a felnőtt jegy ára
110 dinár hétköznapokon.
Hétvégenként a felnőtt jegy
ára 150 dinár.
A gyermekjegy ára
hétköznapokon 50 dinár.
Hétvégén a gyermekjegy ára
100 dinárba kerül.
A nyugdíjasoknak
a jegy ára
mindig 50 dinár.
Szabadkán, a Harcosok sorakozója
lakótelepen található
medencénél a felnőttjegy ára
200 dinár.
A gyermekeknek és
a nyugdíjasoknak
100 dinárt kell fizetni
a Harcosok sorakozója
lakótelepen található
medencénél.


Várhatóan a napokban járják majd táncukat a kérészek a Tiszán Magyarkanizsánál

Késő délután, estefelé érdemes megfigyelni a tiszavirágzást a magyarkanizsai Tisza-parton.

Már megjelentek az első tiszavirágok a Tisza magyarkanizsai szakaszánál. A szakértők az idén szép, tömeges rajzásra számítanak, de ez még nagyban függ az időjárástól. Amennyiben napsütéses, csapadékmentes idő lesz a napokban, egyre több tiszavirágot látni majd a késő délutáni órákban.
A tiszavirágok három év lárvaállapotot követően jönnek a felszínre, hogy néhány óra alatt párt találjanak maguknak és biztosítsák a faj fennmaradását.
Aki nem szeretne lemaradni az egyedi jelenségről, mindenképpen látogasson el az elkövetkező napokban Magyarkanizsára, a késő délutáni órákban. Hajókázásra, csónakázásra is van lehetőség.

Várhatóan a napokban kezdődik a tiszavirágzás

Várhatóan a napokban kezdődik a kérészek tánca a Tiszán Magyarkanizsánál.

A kérész szárnyas rovarfaj.
A Tisza 1 nagyon hosszú folyó.
Azért mondjuk, hogy kérészek tánca,
mert pár napig több millió kérész repked
a Tisza-folyó felett.
Ez úgy néz ki, mintha a kérészek táncolnának a folyó felett.
Ez miatt mondják úgy,
hogy elkezdődött a tiszavirágzás.
Késő délután vagy estefelé érdemes megfigyelni
a tiszavirágzást a magyarkanizsai Tisza-parton.
Már megjelentek az első tiszavirágok
a Tisza magyarkanizsai részénél.
A szakértők szerint idén szép,
tömeges tiszavirágzásra lehet számítani.
Ez még nagyban függ az időjárástól is.
Ha napsütéses, csapadékmentes idő lesz a napokban,
akkor egyre több tiszavirágot lehet majd látni
a késő délutáni órákban.
Csapadékmentes időjárás az, amikor nem esik az eső.
A tiszavirágzás nagyon különleges látvány.
A tiszavirágzás nagyon különleges esemény.
A kérészek 3 évig fejlődnek a folyó mélyében,
majd csak pár napig élnek repkedve a folyó felett.
Ez idő alatt a kérészek párt keresnek maguknak.
Aki nem szeretne lemaradni erről a természeti csodáról,
mindenképpen látogasson el
a következő napokban Magyarkanizsára,
a késő délutáni órákban.
Hajókázásra, csónakázásra is van lehetőség.
Hajóról vagy csónakról még gyönyörűbb látvány a tiszavirágzás.


Visszatér a nyár

A következő napokban javul az idő, harminc fok körüli maximum hőmérséklet várható.

A jó idő kitart a hétvégén is, strandidő lesz. Holnap kevés fátyolfelhő zavarja a forró augusztusi napsütést. Országos hőség várható 30 fok feletti csúcsértékkel. Az északkeleti szél néha megélénkülhet. A hétvégén igazi strandidőre van kilátás sok napsütéssel és 32-33°C körüli kánikulával. Csapadék nem lesz.

Visszatér a nyár

A következő napokban visszatér a nyárias, meleg időjárás térségünkbe.

A következő napokban
30 fokos melegek várhatóak.
Holnap is meleg időjárás lesz,
enyhe szélfújással.
Holnap augusztus 7-e,
péntek lesz.
A hétvégén is marad
a nyárias időjárás.
A hétvége szombat
és vasárnap.
A hétvégén kánikula lesz,
32 és 33 fokos hőmérséklettel.
Csapadékra nem kell
számítani a napokban.
A csapadék ugyanaz,
mint az eső.


Kellemes, nyárias időjárásban lesz részünk a hétvégén

Egyes helyeken ugyan megerősödhet a szél, viszont 28-30 fokig emelkedik majd a hőmérő higanyszála.

A hétvége folyamán Bánátban lehet számítani kisebb viharokra, rövid ideig tartó ítéletidőre. A hajnalok igencsak frissek lesznek, 13-14 fokig is lehűlhet a levegő. A túlnyomóan napos, meleg idő a jövő hét első felében is folytatóik, ugyanakkor fokozatos felmelegedés várható, jövő csütörtökön már ismét 37 fok közelébe emelkedik a hőmérő higanyszála.

Kellemes, nyárias időjárás lesz a hétvégén térségünkben.

Hétvége szombat és vasárnap.
Ma július 3-a, szombat van.
Hétvégén 28 fok és 30 fok között lesz
a hőmérséklet térségünkben.
Lesznek olyan helyek, ahol megerősödhet a szél.
A hétvégi hajnalok frissek lesznek.
Hajnalonként 13 fokig is lehűlhet a levegő hétvégén.
Jövő héttől egyre melegebb napok érkeznek.
Jövő csütörtökön újra 37 fokos meleg lehet.